text:
I’m taking the Languages for All course, run by the Office of Lifelong Learning at the University of Edinburgh. It runs during semester time at the University. I’m just starting my third year on the course.
Why did you choose this particular course? Why does it suit you?
I had originally intended to take an Ùlpan course, as I’d read good things and heard positive feedback from friends about it. However, I couldn’t find one at a convenient time, so I thought I’d have a look for an alternative.When I saw that Edinburgh University ran a course, my initial concern was that it might be too academic – more like how I remember languages being taught at school. I signed up anyway, and I’m glad that I did because the course really suits me as a learner. It is more of a ‘traditional’ language course, I suppose (the ins and outs of grammar, vocabulary etc) but we’re free to ask as many questions as we like, and very often the shape of the course has evolved throughout the term as the class has expressed a desire to look at certain areas.
There are lots of opportunities for conversation each week, we do reading exercises, translation (Gaelic-English and English-Gaelic) and there’s at least one song a week. A big mix of stuff.
What time commitment is there?
The class is 2 hours long and there’s often some homework that might take an hour. But as with any class, if you can put in more practice through the week it will probably help you to pick it up quicker.
Why would you recommend this course?
I really enjoy the course and it suits the way I learn. The teaching has been great and really made me feel that I can achieve my goal. In the years that I’ve been going, there’s always been a really good rapport in the class and we always have fun – for me, that makes learning easier and the social aspect is motivating too.
The materials are well structured and build nicely, so before long you can actually say quite useful things. Getting a good foundation in the grammar also makes it easier to experiment with things you’ve not directly covered in the class. It allows you to work stuff out for yourself (or give it a good shot, anyway!).
Is this the only course you are on or are you learning Gaelic in a different way as well?
It’s the only course I’m taking but I have the opportunity to use Gaelic every day and I think that’s a great help. I find that watching Gaelic TV (BBC Alba) and listening to the radio (BBC Radio nan Gaidheal). are a good way to get used to the sounds of the language.
Tha mi a’ dèanamh a’ chùrsa Cànanan airson nan Uile air a ruith le Oifis Foghlam Buaine aig Oilthigh Dhùn Eidinn. Tha e a’ ruith rè teirm an oilthigh. Tha mi aig toiseach an treasamh bhliadhna agam.
Carson an do thagh thu an cùrsa seo? Carson a tha e a’ tighinn riut?
Bha dùil agam an-toiseach cùrsa Ùlpan a dhèanamh oir chuala mi naidheachd mhath mu dheidhinn bho charaidean is bha deagh chliù aige. Mar a thachair e, cha b’urrainn dhomh a lorg aig àm fhreagarrach is mar sin dheth, shaoileam gun lorgainn rudeigin eile.Nuair a chunnaic mi gu bheil cùrsa aig Oilthigh Dhùn Eidinn, bha iomagain orm an-toiseach gum biodh e tuilleadh sa chòrr sgoilearach – mar a bha cuimhn’ agam air foghlam cànain sa sgoil. Co-dhiù, ghabh mi ris agus s’ math gun do ghabh oir tha e fìor fheumail dhomh mar neach-ionnsachaidh. Saoilidh mi gu bheil e nas coltaiche ri cùrsa ‘traidiseanta’ (gràmar, briathrachas msaa) ach tha sinn làn di-beathte na thogras sinn de cheistean a chur agus gu tric tha an cùrsa air atharrachadh rè an teirm gus raointean sònraichte a sgrùdadh, a-rèir miann a’ chlas
Tha cothroman-còmhraidh gu leòr gach seachdainn, nì sinn leughadh, eadar-theangachadh (Gàidhlig-Beurla is Beurla-Gàidhlig) agus tha co-dhiù aon òran gach seachdainn. Saoghal bràth de nìthean.
Dè an ùine a dh’fheumas tu cur seachad? Tha an clas fhèin 2 uair a thìde agus gu tric tha beagan obair-dachaidh a ghabhas uair a thìde ri choileanadh. Ach, mar a th’ann an clas sam bith ma chleachdas tu an cànan tron seachdainn, togaidh tu nas luaithe e.
Carson am moladh tu an cùrsa seo?
Tha an cùrsa a’ còrdadh rium agus tha e a’ freagairt mar a tha mise ag ionnsachadh. Tha an teagasg air a bhith fìor mhath agus thug e orm faireachdainn mar a b’urrainn dhomh a thoirt gu buil. Sna bliadhnaich anns an robh mi ga fhrithealadh bha deagh chraic sa chlas agus tha daonnan spòrs againn – dhomhsa, tha sin a’ ciallachadh gun ionnsaich mi nas fhasa agus tha an taobh sòisealta na bhrosnachadh cuideachd.
Tha na goireasan air an eagrachadh gu math le ceumannan freagarrach is mar sin, chan fhada gus an urrainn dhut abairtean feumail a ràdh. Ri linn a’ bhun-stèidh sa ghràmair tha e nas fhasa rudan ùra fheuchainn nach d’rinn thu a dh’aona-gnothaich sa chlas. Tha e a’ toirt a’ chomais dhut rudan obrachadh a-mach air do cheann fhèin (no feuchainn co-dhiù!).
An e seo an aon chùrsa a tha thu dèanamh no a’ bheil thu ag ionnsachadh na Gàidhlig ann an dòigh eile cuideachd?
Se an aon chùrsa a tha mi a’ gabhail os làimh ach tha an cothrom agam Gàidhlig a chleachdadh gach là agus saoilidh mi gu bheil sin na chuideachadh. Nam bheachd, tha coimhead telebhisean na Gàidhlig (BBC Alba) agus èisteachd ris an rèidio (BBC Radio nan Gaidheal) nan dòighean matha gus eòlas a chur air fuaimean a’ chànain.


c: text/html

text:
Iacht air na creagan mun Sgeir Mhòir
Tha oidhirp a' leantainn feuch taic a thoirt do dh'eathar a th' ann an trioblaid an iar-dheas air Tiriodh.
Goirid às dèidh meadhan-oidhche oidhche Luain fhuair na h-ùghdarrasan gairm-èiginn, agus iacht, 40 troigh de dh'fhaid, air a dhol air na creagan faisg air taigh-solais na Sgeire Mòire.
Ràinig heileacoptair nam Maor-Cladaich an eathar ann an uairean beaga na maidne, is i ann an trioblaid, ach b' fheudar dhi tilleadh a Phreastabhaig 'son connadh.
Dh'fheuch bàta-teasairginn Ìle ri loidhne a cheangal rithe, ach ri linn cho dona 's a bha an t-sìde cha deach aca air.
Thèid heileacoptair eile a chur a dh'ionnsaigh an eathair, feuch a sgiobair a thogail aiste.

robotstxt: allowed

filter: keep


text:
- TIOTAL
- Bus Puist Ach na Sìne
- EXTERNAL ID
- GAIRLOCHM_389
- ÀITE
- Achd a' Chàirn
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 5561
- KEYWORDS
- carbadan
busaichean
taighean-òsta
còmhdhail
Tha Iain Mac a’ Phearsain às Na h-Òbainean, “Seonaidh Aili Mhòir” air an àimh chlì, le caep an dràibhear air dìreach airson an deilbh. Tha Murchadh MacIllEathain às an t-Srath air an làimh dheis. Tha àireamh chlàraidh a’ bhus gu math follaiseach. Chaidh an dealbh-camara a thogail air taobh a-muigh bùth MhicIllEathain agus Mhic a’ Phearsain ann an Achd a’ Chàirn.
Chaidh Taigh-òsta Ach na Sìne a thogail le companaidh na rèile nuair a chaidh stèisean rèile a thogail ann an Ach na Sìne air loidhne Inbhir Nis don Chaol. Chaidh an taigh-òsta na theine sa Ghearran, 1994.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
An A82 air fosgladh às ùr
Tha an A82, am prìomh rathad air taobh siar na Gàidhealtachd, air fosgladh às ùr an dèidh do mhaoim-slèibhe a dhùnadh Là na Sàbaid, mu chòig mìle deas air a' Ghearasdan.
Bha e dùinte fad còrr is 24 uairean de thìde.
Tha solais eadar-amail air an cur an sàs aig Drochaid Choire Churrachain agus aig Gleann Rìgh.
Chaidh sgrùdadh a dhèanamh gus dearbhadh dè cho mòr 's a bha an call a rinn an droch shìde, 's tha luchd-einsinniridh air dearbhadh gu bheil e a-nis sàbhailte do dhràibhearan.
Sìde
Chaidh an A82 a dhùnadh madainn na Sàbaid an uair a dh'adhbharaich dìle uisge maoimean-slèibhe eadar an Gearasdan agus Baile a' Chaolais.
Bha peinnseanairean a bha a' siubhal air bus am measg mu 50 neach a bh' air an glacadh eadar na maoim-slèibhe airson timcheall air còig uairean de thìde.
Tha grunn rathaidean air dùnadh air an taobh siar o chionn beagan bhliadhnaichean, agus sprùilleach air a thighinn a-nuas orra ann an aimsir fhliuch.


text:
- TIOTAL
- An Dotair Seumas MacRìgh, 1890
- EXTERNAL ID
- GB1796_1999_116_180
- ÀITE
- Inbhir Nis
- DEIT
- 1896
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11250
- KEYWORDS
- beatha làitheil
carbadan
dotairean
daoine
Thòisich Dr Seumas Macnee na dhreuchd ann am Poll Lòchaidh mus do ghluais e gu Sràid na Drochaid ann an Inbhir Nis anns na 1860an. Bha e na Cheann-suidhe air Comann Meidigeach Inbhir Nis 's bha dreuchd aige ann an Taigh-eiridinn Rìoghail a' Chinn a Tuath. Bha e na eildear fad iomadh bliadhna san Àrd Eaglais Shaoir agus na dheagh charaid aig a' mhinistear, an t-Oll Urr Iain MacIlleDhuibh. Chaochail e sa Ghiblean 1900.
Tha an Dr MacRìgh san dealbh seo ri taobh a charbaid brougham còmhla ri a choidseir, Dòmhnall MacIllFhaolain. Rugadh MacIllFhaolain ann an 1860 ann an Loch nam Madadh, Uibhist a Tuath. Phòs e Iseabail Fhriseal à Dubhrais agus thug iad Seumas MacRìgh MacIllFhaolain air an ciad mac.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- LMS 14692 'Darnaway Castle' air trèana aig Drochaid Chàrr, An t-Sultain 1929
- EXTERNAL ID
- PC_HRS_TRAINS_001_088
- ÀITE
- Drochaid Chàrr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- DEIT
- 16 Sultain 1929
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28137
- KEYWORDS
- locomotaibhean
trèanaichean
LMS 14692 'Darnaway Castle' air trèana ann an Drochaid Chàrr san t-Sultain 1929. 'S e an 3.45 f à Inbhir Nis a Pheairt a th' anns an t-seirbheis.
B' e pàirt den treas agus am baidse mu dheireadh de locomotaibhean 4-6-0 luath luchd-siubhail clas 'Castle' aig Rèile na Gàidhealtachd a bh' ann an 14692 (roimhe seo HR 58). Chaidh a tohgail le Companaidh Locomotaibhean Ceann a Tuath Bhreatainn ann an 1917. Lean i ann an seirbheis gus an deach a toirt a-mach à seirbheis sa Mhàrt 1946.
Chaidh an stèisean atrh-ainmeachadh Drochaid Chàrr air 16 An Cèitean 1983.


text:
- TIOTAL
- LMS 14284 air trèana a' tighinn a-steach dhan Chaol, An Cèitean 1926
- EXTERNAL ID
- PC_HRS_TRAINS_001_156
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 21 Cèitean 1926
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28196
- KEYWORDS
- locomotaibhean
trèanaichean
LMS 14284 air trèana mheasgaichte a' tighinn a-steach dhan Chaol sa Chèitean 1926.
B' e ball den chlas de dh'einnseanan frithealaidh 4-4-0 aig Rèile na Gàdhealtachd air an robh 'Skye Bogies' a bh' ann an 14284. Chaidh an togail aig Ionad-obrach Loch Gorm a' chompanaidh fhèin ann an Inbhir Nis agus bha còir aca obrachadh sa mhòr-chuid air loidhne Inbhir Pheofhatrain agus an Eilean Sgitheanaich. Chaidh crìoch a chur oirre san Iuchar 1898 aus b' e HR 7 an t-àireamh tùsail a bh' oirre. Chaidh a h-ath-àireamhachadh 34 sa Ghearran 1899 agus lean i ann an seirbheis gus an deach a toirt a-mach à seirbheis sa Ghiblean 1930.


text:
Ionad Chalanais ga leasachadh
Tha dòchas gun togar an t-airgead airson Ionad-tadhail Tùrsachan Chalanais a leasachadh ro mheadhan na h-ath-bhliadhna.
Chaidh an t-ionad, air taobh siar Eilean Leòdhais, fhosgladh bho chionn fichead bliadhna, 's a tha an àireamh dhaoine a tha a' dol ann gach bliadhna air èirigh gu mòr thar nam bliadhnaichean.
Tha iad a-nis air planaichean a chur ri chèile airson an t-àite a leasachadh.
Bidh an t-àite comasach air barrachd dhaoine a ghabhail agus thèid an cidsin a dhèanamh nas motha.
Tha iad cuideachd airson na goireasan eadar-theangachaidh aca a leasachadh.
Thuirt manaidsear an ionaid, Aonghas MacCoinnich, gun robh e misneachail gum faigheadh iad an t-airgead 's na Tursachan gam meas mar làrach air leth cudromach dhan eilean.
Tha iad air cuideachadh mòr fhaighinn, thuirt e, bho Chomhairle nan Eilean Siar agus Iomairt na Gàidhealtachd 's nan Eilean.
Tha iad an dòchas an t-airgead air fad a chruinneachadh ron Chèitean an ath-bhliadhna, 's an obair a bhith deiseil taobh a-staigh dà bhliadhna.


text:
- TIOTAL
- Clasch shnaidhte, Tobar Oran, Colbhasa
- EXTERNAL ID
- GB1796_859_20_0926
- ÀITE
- Taigh Cholbhasa
- SGÌRE
- Diùra agus Colbhasa
- SIORRACHD/PARRAIST
- EARRA-GHÀIDHEAL: Colbhasa 's Orasa
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10819
- KEYWORDS
- Gàidhealtachd agus Eileanan
eachdraidh shòisealta
clachan snaidhte
tobraichean
dealbh camara
snaidheadh
croisean
eileanan
caibeilean
eaglais
eaglaisean
an eaglais Cheilteach
B' àbhaist don chloich shnaidhte seo, a chaidh a dèanamh san 9mh no san 10mh linn, a bhith na seasamh faisg air làraich na seann caibeil ann an Riasg Buidhe ann an Eilean Cholbhasa. Tha i a-nis na seasamh ann an Tobar Òran, an tobar naomh aig Taigh Cholbhasa. Chaidh an dealbh seo den chloich a thogail sa chiad leth den 20mh linn le M.E.M Donaldson. Thathar air a' chlach a shnaidheadh gus cruth croise a dhèanamh. Tha an ceann aig bàrr a' chrois a' riochdachadh Dia no Crìosd agus tha e coltach gu bheil an comharra mun smiogaid a' riochdachadh feusag. Tha gàirdeanan air a bheil pàtran snìomhach agus earball coltach ri earball èisg air a' bhodhaig. Thathar a' creidsinn gun tug obair ealan às na dùthchannan meadhan-thìreach an ear buaidh air an stoidhle snaidhidh seo, a tha cuideachd bitheanta ann an Èirinn.
Rugadh Mary Ethel Muir Donaldson ann an 1876 agus thàinig i don Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a thog i fhèin. Chaochail i ann an dachaidh-cùraim ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Gàidhlig aig An Ard Sheanadh
Tha sinn uabhasach toilichte innse dhuibh gun tèid Seirbheis Ghàidhlig a chumail aig Ard-Sheanadh na bliadhna-sa airson a’ chiad turas bho 1969! Tha an t-Urr. Aonghas Moireasdan na Moderàtor am-bliadhna agus tha ùidh mhòr aige ann an gnothaichean Gàidhlig na h-eaglaise a bhrosnachadh. Tha sinn an dòchas, mar sin, gun tig piseach mòr air làthaireachd a’ chànain taobh a-staigh na h-Eaglaise Nàiseanta.
Tha An Sgeul Mòr an dùil tòrr a bharrachd cheanglaichean a chur ris an làrach a dh’aithghearr agus gum bi earrannan bhon leabhar aig John Stott, “Tron Bhìoball, Tron Bhliadhna” ri leughadh an seo a dh’aithghearr. Cumaibh sùil air an làrach agus air na duilleagan Facebook is Twitter againn!


text:
Cailean Ceannadach a' gairm coinneimh
Tha Fear-Gairm Choimisean na Croitearachd, Cailean Ceannadach, air coinneamh phrìobhaideach den Choimisean iarraidh Dihaoine air thoiseach air a' choinneimh àbhaistich Diciadain seo tighinn.
Chan eil an Coimisean air coinneachadh bho bhòt buill iarraidh air Mgr Ceannadach seasamh sìos san t-Sultain.
Thathas a' tuigsinn gu bheil Mgr Ceannadach airson oidhirp a dhèanamh buil na bhòta sin atharrachadh.
Dhearbh Coimisean na Croitearachd gu bheil Fear-Gairm a' Choimisein air tagradh a chur a-steach airson coinneamh shònraichte den Choimisean a chumail Dihaoine.
B' ann aig a' choinneimh shònraichte mu dheireadh ann am Brùra aig deireadh na Sultaine a bhòt buill iarraidh air Cailean Ceannadach seasamh sìos bho a dhreuchd.
Chaidh a' choinneamh shònraichte sin a chumail an dèidh do Mhgr Ceannadach stad a chur air a' choinneimh àbhaisteach an là ud, 's e a' coiseachd a-mach gun càil air a chlàr-ghnothaich a dheasbad.
Cha do choinnich an Coimisean mar a bu chòir san t-Samhain, oir cha b' urrainn gu leòr bhall fhaighinn chun na coinneimh.
Thuirt Mgr Ceannadach ron seo gu bheil e den bheachd nach robh a' choinneamh shònraichte ann am Brùra far an deach iarraidh air seasamh sìos ceadaichte fo riaghaltean a' Choimisein.
Thathas a' tuigsinn gur e an t-amas a th' aige leis a' choinneimh phrìobhaidich Dihaoine cur às dha na co-dhùnaidhean a chaidh a dhèanamh aig a' choinneimh ann am Brùra.
Mura tèid aige air sin a dhèanamh tha ceist ann ciamar as urrainn dha a bhith na Chathraiche nuair a choinnicheas an Coimisean airson na coinneimh àbhaistich aca Diciadain seo tighinn.


text:
- TIOTAL
- Leacan aig A' Chill
- EXTERNAL ID
- QZP40_2408_P038
- ÀITE
- A' Chill
- SGÌRE
- Meadhan Earra-Ghàidheil
- SIORRACHD/PARRAIST
- EARRA-GHÀIDHEAL: Cnapadal a Tuath
- DEIT
- 1875
- CRUTHADAIR
- T P White
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31515
- KEYWORDS
- leacan
clachan
uaighean
tuaman
comharraidhean-uaighe
clachan-uaighe
gràbhalaidhean
dealbhan
Tha Caibeal A' Chill air bruathach a' coimhead gu deas, thar Loch Suain. Chaidh mullach ùr a chur air caibeal A' Chill o chionn ghoirid a chum na leacan-uaghach a dhìon.
Tha an dealbh seo a' sealltainn dà eisimpleir de chlach-uaghach a chaidh a lorg anns A' Chill. Tha e coltach gu bheil a' chlach air an taobh chlì nas sine, oir tha na gràbhalaidhean gu math sìmplidh. Tha gràbhalaidhean eadar-fhighte air a' chloich eile, le rudan mar cìr is clàrsach air.
Chaidh an dealbh seo a thoirt o 'Archaeological Sketches in Scotland: Knapdale and Gigha', le Caiptean TP MacGilleBhàin (1875)


text:
Mar a tha Teisteanas ITIL a 'cuideachadh ann an dreuchd
Tha teisteanas ITIL air follaiseachd a thogail am measg chùrsaichean eòlach mar a tha fadalach. Tha an fhìrinn seo air a shuidheachadh còmhla an dèidh, a 'beachdachadh air a bhith a' toirt a-steach ITIL am measg na dearbh-teisteanasan pàighidh as fheàrr air 15 air a 'phlanaid sa bhliadhna 2014. Tha an t-adhbhar brosnachaidh air cùl carson a tha eòlaichean Teisteanas ITIL air iomall air diofar riochdairean no luchd-iarrtais dreuchd gu bheil feum air rianachd ITIL ann an raon farsaing de chomainn co-cheangailte ris a 'ghnìomhachas IT. Mar sin, bidh eòlaichean ITIL a 'faighinn cosnaidhean a tha gu math pàighte ann an comann IT sam bith gu ìreach gu h-èifeachdach.
A 'toirt seachad aire do chàileachd mì-shoilleir de shiostam ITIL, bidh grunn luchd-leantainn an sàs ann an luchd-leantainn a tha a dhìth air na fosglaidhean gairm a tha air beulaibh a' chùrsa seo. Cuidichidh an artaigil beag seo leis an neach-sreapadair sealladh-seallaidh choitcheann a dh 'ionnsuidh an àite mhargaidh obrach airson eòlaichean dearbhte ITIL.
Gu cunbhalach, tha siostaman ITIL ceangailte ann an raon Stiùireadh Seirbheis. Is e na pàirtean as cumanta a thathar a 'sùileachadh an dèidh dha dearbhadh ITIL a choileanadh an fheadhainn a tha ann an Sgrùdaiche Tachartas, Co-òrdanaiche Atharrachaidh, Anailisiche Problem, agus mar sin air adhart.
Pàirt de ITIL ann an Innleadaireachd Bathar-bog
Tha dà phrìomh roinn ann am bathar-bog a 'leasachadh agus a' cumail suas. Ged a tha adhartas bathar-bog a 'riaghladh iarrtasan ùra taobh a-staigh roinn ùine a bhith air a riarachadh le bhith a' cleachdadh rianachd iomairt, tha dragh air taic bathair le rianachd agus gnothaichean cumail suas nuair a bhios an tagradh deiseil agus a 'ruith. Tha pàirt uabhasach math aig ITIL ann am bathar bog suas.
Bidh neach fa leth ann am bathar-bog a 'gleidheadh, taic IT, frèam no rianachd a' sealltainn gnìomh nas fheàrr le dearbhadh ITIL.
Teisteanas ITIL
Seòrsaichean de theisteanasan
Faodar gabhail às dèidh teisteanasan ITIL a choileanadh tro dheuchainnean ITIL.
- Ceanglaichean taic: Bidh an daingneachadh seo a 'dearbhadh ionnsachadh bunaiteach de ìrean riatanach, foirmean, pàirtean, comasan, beachdan, teirmean, agus mar sin air adhart.
- Ceanglaichean RSS: Tha an deuchainn seo a 'tomhas comas an tagraiche a bhith a' sgrùdadh rianachd.
- A 'riaghladh thairis air a' Chuairt-bheatha: Bidh an deuchainn seo a 'briseadh sìos comas a bhith a' milleadh agus a 'dèanamh rudan còmhla gu mac-meanmnach.
- Eòlas ITIL: Tha an daingneachadh seo a 'toirt taic do do shàr eòlaiche, ie comas, anns an t-siostam ITIL.
- ITIL Maighstirean: Is e seo an àireamh de dhearbhadh ITIL as motha, agus tha e air fhaighinn le dìreach mu dhaoine 35 bho gach àite air feadh an t-saoghail.
Amas dreuchdail airson luchd-dreuchd dearbhaichte ITIL
Chun na h-ìre gu bheil iomagain air a 'mhargaidh obrach, tha seo a' cunntadh nan dreuchdan a bu chòir dhut a lorg a rèir an eòlais eòlais agad -
Ìre tòiseachaidh(Eòlas de 0 gu 7):
- Tràth air a bhith ag iarraidh rianachd buannachd IT, mar eisimpleir, IBM Tivoli agus Remedy BMC.
- Obraichean a thaobh bun-stèidh IT ann an MNCs.
- Togail togail TF, deuchainn taisbeanaidh buannachdail, cuideachadh le dealbhadh raointean obrach, taic speisealta, agus mar sin air adhart.
Ìre Eadar-mheadhanach(Barrachd air eòlas 7 bliadhna):
Barrachd obrachaidh, dreuchdan rianachd mar:
- Manaidsear Lìbhrigidh Seirbheis IT
- Manaidsear Sgaoileadh
- Seisean no Manaidsear Duilgheadas
- Manaidsear Deasga Sochair
LUCHD-OBRACHADH ÀRD:
Tha ionnsachadh mòr den t-seòrsa seo a 'toirt pàirtean, mar eisimpleir,
- Comhairliche an-asgaidh ann an ITIL
- ITIL Neach-trèanaidh
Gabh nota de gum nuair a tha thu teisteanas a 'sealltainn suas airson ITIL, agus faodaidh e, neo-eisimeileach agaibh eòlaiche-stèidh, is dòcha nach bi mòran a dh'fhaodadh a bhith cho fada ri fosglaidhean airson obair air falbh cothrom nach eil sibh a bheil IT-stèidh S an Iar- Gabhail ris, ann an cùis sam bith, tha thu a 'planadh air a choilionadh no mar a tha a-nis a dhreuchd ann an cumail suas agus prògraman rianachd, tha seo a' barrantachadh freagarrach dhut.
Tha Solutions Solutions Technology (ITS Training) a 'tairgse dhut cùrsaichean agus teisteanas teisteanas ITIL a ghabhailTrèanadh ITIL ann an Gurgaon


text:
SNH: Sgìrean glèidhte mara "gun bhuaidh air an iasgach"
Cha bu chòir do sgìre ghlèidhte mhara a thathas a' moladh airson taobh siar na h-Alba buaidh a thoirt air obraichean, a rèir Dhualchas Nàdair na h-Alba.
Tha mì-thoileachas air a bhith ann mun phlana - gu sònraichte am measg iasgairean.
Tha SNH ag ràdh gum bu chòir do sgìre ghlèidhte a bhith ann eadar Ìle agus Leòdhas airson pèileagan agus an àrainneachd aca a dhìon.
Tha a' cho-chomhairle a tha iad a' dèanamh mun phlana a' tighinn gu ceann Diciadain.
Obraichean is Cur-seachadan
"Tha raointean sònraichte glèidhteachais gan comharrachadh fo òrdugh àrainnean an Aonaidh Eòrpaich mar àiteachan a tha gu sònraichte cudromach dha àrainnean agus dha fiadh-bheatha a tha a' fuireach annta sin, a ghlèidheadh," thuirt Robyn Ireland bho SNH.
"Chaidh pèileagan ainmeachadh fon òrdugh sin mar bheathach a gheibheadh buannachd bho raon dìon, agus bheireadh an raon dìon seo taic do phèileagan a bhith a' glèidheadh na h-àrainneachd anns a bheil iad a' fuireach.
"'S e àite sònraichte a th' ann an cuantan na h-Alba do phèileagan - gu h-àraid far a' chosta an iar far am faighear cuid de na h-àireamhan as motha dhiubh san Roinn Eòrpa.
"Tha a bhith a' comharrachadh sgìre ghlèidhte mhara a tha nas motha, no a tha mòr, nas ciallaiche do bheathaichean a bhios a' gluasad air feadh astairean mòra.
"Feumaidh e a bhith mòr airson dèanamh cinnteach gum bi pèileagan gu leòr anns an sgìre, agus gun gabh sinn a-steach dhan sin na h-àrainnean anns a bheil iad a' fuireach.
"Cuideachd bu chòir gun toir seo barrachd sùbailteachd dhuinn anns an àm ri teachd a thaobh mar a choimheadas sinn às dèidh na làraich," thuirt i.
Tha dragh air iasgairean gu sònraichte mun bhuaidh a bheir sgìrean glèidhte mara air beò-shlaint nan coimhearsnachdan a tha a' crochadh air a' mhuir.
Tha SNH ag ràdh ge-tà, nach bu chòir gun toir an sgìre eadar Ìle agus Leòdhas buaidh air iasgairean.
"Tha raon farsainn de dh'obraichean agus de chur-seachadan a' tachairt anns an sgìre seo an-dràsta," thuirt a' Bh.Ua. Ireland.
"Bhiodhmaid an dùil, nan rachadh an raon dìon seo a stèidheachadh, gum biodh na h-aon obraichean ann fhathast.
"'S ann airson beathaichean agus àrainnean a ghlèidheadh a tha na raointean glèidhteachais seo.
"Cha chuireamaid riaghailtean no riaghladh a bharrachd airson na làraich an sàs ach a-mhàin nam biodh obair no cur-seachad a' bagairt air amasan glèidhteachais na làraich," thuirt i.
Sgadan
Ach tha iasgairean ag ràdh gu bheil cus sgìrean glèidhte aig muir far chosta an iar na h-Alba.
"Tha sgìre mhòr an seo, bho Ìle aig deas, suas gu Ceann Tholastaidh, a-null gu Loch an Inbhir, agus bho Loch Baghasdail tarsainn gu Ìle," thuirt Cathraiche Chomann Iasgairean nan Eilean Siar, Donnchadh MacAonghais.
"Tha tòrr mòr iasgaich a' dol air adhart an sin, de dhiofar sheòrsaichean.
"Na molaidhean a bha a' tighinn a-mach às a' phàipear chonaltraidh, tha iad a' moladh casg a chur air dòighean iasgaich anns na bliadhnaichean a tha romhainn, a bheir buaidh mhòr air eaconamaidh nan Eileanan an Iar agus taobh an iar Alba.
"Tha lìn sgadain air a bhith air an cur anns na lochan air taobh an iar na Gàidhealtachd bho chionn linntea, agus tha SNH a' moladh gun deadh casg a chur air sin.
"Cho fad 's aithne dhomhsa, tarsainn air na linntean, cha chuala mi riamh sgeul air pèileag air a ghlacadh an sin.
"'S e sin dòigh iasgaich - ged nach eil cuideam ceadaichte ann am-bliadhna - sin an dòigh iasgaich a tha na h-Eileanan an Iar agus taobh an iar Alba air a bhith ag iarraidh a leasachadh anns na bliadhnaichean a tha romhainn, airson cosnadh a thoirt dha daoine sa chiad àite, agus an uair sin gu bheil margaid aig ìre ionadail ann a ghabhadh sgadan a bh' air a ghlacadh ann an lìn.
"'S e an aon sheòrsa iasgaich eile a tha iad a' moladh casg a chur air, 's e lìn air a' ghrunnd.
"Tha riaghailt Eòrpach ann gu bheil e laghail gu leòr lìn ghrunnda airson giomach-Spàinnteach a ghlacadh le mogal nas motha na 250mm.
"Chan eil sinne a' faicinn adhbhair sam bith carson nach deadh sin a chumail a' dol.
"Tha sin air grunnd na mara. Chan eil na pèileagan a' dol sìos an sin, agus chan eil sinn air cluinntinn gu bheil daoine air an glacadh.
"'S e an cunnart as motha air uachdar na mara, far a bheil mogal can nas motha na timcheall air ceithir òirlich 's còig òirlich.
"Sin an lìon a bhiodh air a chur airson bradain no biorach - agus tha sin mì-laghail a chleachdadh co-dhiù, agus bhiodh e iomchaidh gu leòr casg a chur air an fheadhain sin.
Taobh Sear
"Tha sinne a' faicinn gum bu chòir dha iasgach cumail a' dol airson sgadain, agus gum bu chòir iasgach cumail a' dol airson ghiomach-Spàinnteach.
"Chan eil teagamh sam bith, tha sinne den bheachd gu bheil cus de na sgìrean glèidhte a tha seo, ann, agus chan eil e a' dèanamh ciall a h-uile h-aon a bhith air muin a chèile.
"Nuair a choimheadas sinn ris a' Chuan Sgìth, agus sìos na h-uisgeachan air taobh an iar Alba, tha a' mhòr-chuid dheth sin fo sgìre ghlèidheachais air choireigin.
"Saoilidh sinn gu bheil tòrr mòr a bharrachd a' tighinn air taobh an iar Alba na tha a' tighinn air an taobh an ear.
"Agus chan eil sinn a' faicinn gu bheil e reusanta sam bith barrachd 's barrachd - 'son tha tuilleadh a' dol a thighinn - a bhith gan cur air an taobh an iar agus gun ghuth air taobh an ear air Bhreatainn idir, agus air Alba gu h-àraid.
"Na pèileagan a tha seo, tha iad air a bhith a' leudachadh agus a' fàs, barrachd àireamhan tarsainn air na bliadhnaichean, agus tha an t-iasgach a tha sin air a bhith a' dol thar linntean.
"Tha sinne a' faicinn gu bheil e comasach dha gnìomhachas an iasgaich cumail a' dol agus na pèileagan a bhith toilichte gu leòr anns na h-uisgeachan air an taobh an iar gun barrachd chasg a bhith ga chur air iasgairean a tha a' faighinn beò-shlaint nas duilghe a dhèanamh a h-uile bliadhna," thuirt e.


text:
Cead do thaigh-staile
Thug comhairlichean cead seachad do phlanaichean son taigh-staile ann an Àird nam Murchan.
'S iad a' chompanaidh Adelphi a chuir na planaichean air adhart son leasachadh sa Ghleann Bheag.
A rèir na companaidh bhiodh mu 100 obraichean an lùib na h-obrach togail agus an uairsin 10 san taigh-staile fhèin nuair a bhiodh e deiseil.
Dh'fhaodadh an goireas 20,000 duine a thàladh dhan sgìre gach bliadhna, tha iad ag ràdh.
Chuir comhairlichean dàil air co-dhùnadh air a' mhìos a chaidh is iad son tadhal air an làraich an toiseach.
Fhuair a' Chomhairle 105 litir a bha a' cur taic ris a' phlana, is 52 a bha na aghaidh.
Ghabh comhairlichean turas dhan làraich Dimàirt, agus as-dèidh làimh bhòt iad gu h-aona ghuthach son cead a thoirt dhan leasachadh.
Thuirt Adelphi gu bheil iad an dùil obair a thòisicheadh cho luath sa ghabhas.
Dh'aidich iad ge-tà nach tèid aca air an taigh-staile fhosgladh as t-samhradh an ath-bhliadhna, mar a bha iad an dòchas bho thùs.


text:
Bìobhairean dhan iar-thuath?
Tha buidheann ghlèidhteachais an dòchas airgead fhaighinn 'son bìobhairean a thilleadh gu iar-thuath na Gàidhealtachd.
Tha Trees for Life air a bhith ag obair còrr is 25 bliadhna air na planaichean seo, ach tha iad feumach air £15,000 airson an toirt gu buil.
Dhearbh Riaghaltas na h-Alba san t-Samhain an-uiridh gun deadh leigeil le bìobhairean a tha ma sgaoil san dùthaich cheana, fuireach, fo dhìon laghail.
Tha bìobhairean ma sgaoil ann an Earra-Ghàidheal agus air Taobh Tatha.
Thuirt an Riaghaltas cuideachd gum faodadh na bìobhairean gluasad gu àite sam bith a thogradh iad - ach gum feumadh iad sin a dhèanamh leotha fhèin.
Tha Trees for Life den bheachd ge-tà, gu bheil an Gleann Mòr na chnap-starra dhaibh, 's nach ruig iad ceann a tuath na Gàidhealtachd leotha fhèin.
Thuirt am fear a stèidhich a' bhuidheann, Alan Watson Featherstone, gun robh bìobhairean riamh nam pàirt den àrainneachd an ceann a tuath na Gàidhealtachd mus deach iad à bith ri linn seilge o chionn 400 bliadhna.
Thuirt e gu bheil cothrom aca a-niste an toirt air ais, agus gun robh iad ag iarraidh taic a' phobaill gus sin a dhèanamh.


text:
- TIOTAL
- An Liathach agus Loch a' Chlàir
- EXTERNAL ID
- PC_JMSTRACHAN_207
- ÀITE
- Liathach
- SGÌRE
- Loch Carrann
- SIORRACHD/PARRAIST
- ROS: A' Chomraich
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 29049
- KEYWORDS
- an liaghaich
loch a' chlàir
rothach
Is e An Liathach aon de na beanntan as ainmeile de bheanntan Thoirbheartan. Tha i suidhichte tuath air rathad an A896, ann an iar thuath Gàidhealtachd na h-Alba, agus tha dà mhullach oirre aig a bheil inbhe Rothaich: Spidean a' Choire Lèith an ear air a' phrìomh dhruim agus Mullach an Ràthain aig ceann an iar na beinne.
Tha an Liathach a' ciallachadh an 'tè liath' a dh'aindeoin 's gu bheil a' bheinn seo air a dèanamh à clach ghainmhich dhearg Thoirbheartan


text:
Duaisean nan Sgrìobhadairean Ùra 2018 - Na Sgrìobhadairean
Alistair Paul
Tha grunn phìosan sgrìobhaidh le Alistair foillsichte air an iris air-loidhne, Dàna, a’ gabhail a steach sgeulachdan goirid, bàrdachd, lèirmheasan is pìosan neo-fhicseanail air diofar chuspairean. Tha e a’ dèanamh fiughair ris a h-uile cothrom a thig an cois na duaise sa bhliadhna a tha ri thighinn.
Cliog an seo airson earrann bho aon de na sgeulachdan goirid aig Alistair.
Calum MacFhionghain
Tha Calum air dà sgeulachd ghoirid agus pìos bàrdachd fhaighinn ann an clò ach seo a' chiad turas aige feuchainn air nobhail a sgrìobhadh. Tha e a' coimhead air adhart ri saoghal comadaidh fhàgail gu aon taobh agus feuchainn air cuspair a tha na tharraing mhòr dha - os-nàdar.
Cliog an seo airson earrann bhon nobhail aig Calum.
Chaidh seo ùrachadh air 23 Faoilleach 2018


text:
Naidheachdan 11:00m
2 An t-Sultain 2015 Ùraichte aig Ùraichte aig
Fògarraich
Tha na mìltean de luchd-imrich a' sìor-shiubhail gu tìr mòr na Grèige an-diugh agus an Riaghaltas an sin a' deasbad dè ghabhas dèanamh mun deidhinn. Thuirt buidheann chrìochan an Aonaidh Eòrpaich, Frontex, gun do ràinig 23,000 fògarrach a' Ghrèig an t-seachdain seo chaidh, a leth uimhir a-rithist 's a bh' ann an t-seachdain ron a sin. Agus tha còrr is 2,000 duine, a' mhòr-chuid dhiubh às an ear-mheadhanach, fhathast aig stèisean rèile ann am Budapest an dèidh do phoilis anns an Ungair stad a chur orra bho shiubhail air trèanaichean dhan Ostair agus dhan Ghearmailt an-raoir.
'S tha maill mhòr fhathast air seirbheisean Eurotunnel agus in-imrich air an rèile ann an Calais an-raoir a' feuchainn ri faighinn a Bhreatainn. Thàinig air luchd-siubhail ris an robh dùil ann an Lunnainn an-raoir fuireach airson na h-oidhche ann an Calais.
Thuirt Prìomh Mhinistear na h-Alba, Nicola Sturgeon, gun do sgrìobh ise chun a' Phrìomhaire, Dàibhidh Camshron, ag ràdh gum biodh Alba deònach àite a thoirt do luchd-siridh comraich. Thuirt ise gu bheil i den bheachd gu bheil daoine san fharsainneachd ag iarraidh air Breatainn cuideachadh le suidheachadh nam fògarrach.
Ballrachd san AE
Bheir Riaghaltas na Rìoghachd Aonaichte atharrachadh air an riaghailtean airson na mìos mu dheireadh den iomairt ron referendum air ballrachd Bhreatainn anns an Aonadh Eòrpach. Bha an Riaghaltas am beachd casg a thogail a bhiodh a' ciallachadh gum faodadh airgead poblach a chosg air an iomairt. Ach tha reubaltaich Thòraidheach ag ràdh gun toireadh sin buanachd dhan iomairt airson fuireach anns an AE, agus cho-dhùin an Riaghaltas an casg a chumail.
Uisge
Tha mòran dhachannan agus togalaichean eile ann an Dùn Èideann gun uisge an-diugh. Tha feadhainn eile a' gearain gu bheil droch dhath air an uisge. Thuirt Uisge na h-Alba gu bheil iad a' rannsachadh na cùise, agus gun tèid an t-seirbheis a thilleadh cho luath 's a ghabhas. Tha meadhan a' bhaile am measg nan sgìrean air a bheil seo a' toirt buaidh.
Bile an Fhearainn
Tha Comataidh nan Cùisean Dùthchail ann am Pàrlamaid na h-Alba a' tòiseachadh an-diugh air sgrùdadh Bile Ath-Leasachaidh an Fhearainn. Tha am bile a' moladh atharrachadh air uachdranas fearainn na h-Alba gus a dhèanamh nas fhasa do choimhearsnachdan sealbh a ghabhail air an talamh air a bheil iad a' fuireach. Tha am bile cuideachd a' moladh atharrachadh air faochadh chìsean do dh'oighreachdan spòrs. Bidh a' Chomataidh a' gabhail fianais anns an Eilean Sgitheanach an ath-sheachdain.


text:
Urram dhan neach-naidheachd Dàibhaidh Ross
Chaidh duais fad-beatha Barron Trophy a bhuilleachadh air Dàibhidh Ross 'son na h-obrach-naidheachd a tha e air a dhèanamh air a' Ghàidhealtachd 's anns na h-Eileanan fad iomadach bliadhna.
Thèid an duais a bhuilleachadh air aig Duais nam Meadhanan 'son na Gàidhleatachd 's nan Eilean air an 3mh Gearran.
Thogadh Dàibhidh ann an Siorrachd Pheairt agus Earra-Ghàidheal agus thug e a-mach dreuchd ann an Dùn Èideann mar neach-teagaisg air Nuadh-Eòlas.
Ach 's e obair-naidheachd a bha fa-near dhà is e a' tòiseachadh aig pàipear-naidheachd choimhearsnachd SCAN agus aig Duileag Foghlam Times na h-Alba mus do thòisich e aig Herald Ghlaschu ann an Dùn Èideann.
Ghluais e gu tuath ann an 1988 far a bheil e fhathast ag obair dhan Herald a' cur ri chèile naidheachdan is sgeulachdan bho air feadh na Gàidhealtachd agus nan eilean.
Ann an 2005 dheasaich e leabhar 'son 50 bliadhna de Chomisean nan Croitearan a' chomharrachadh 'Crofting People and Politics - Five Decades of the Crofters' Commission.'
Bhon Ghiblean 2015, tha Dàibhidh air a bhith ag obair pàirt-ùine dhan Herald.
Tha a mhac Calum a nise air leantainn ann an dreuchd athar 's e na Àrd-Neach-Aithris aig a' Phress & Journal ann an Inbhir Nis.
Tha esan air a' gheàrr-liosta airson Neach-Aithris na Bliadhna aig Duaisean nam Meadhanan.
Thuirt Dàibhaidh gur e urram a bh' ann dha a bhith a' faighinn duais Barron: 'Tha mi a' leantainn ann an làraich-coise dhaoine ainmeil ann an obair-naidheachd a bha mothachail air cho cudromach 's a tha a' Ghàidhealtachd agus na h-Eileanan dha Alba air fad.'
Chaidh duais Barron a' stèidheachadh ann an 1950 le Evan Barron a bha na dheasaiche air Courier Inbhir Nis.


text:
Èirisgeigh
'S e eilean anns na h-Eileanan Siar ann an Alba a tha ann an Èirisgeigh. Tha e suidhichte deas air Uibhist a Deas, eadar Uibhist a Deas agus Barraigh. Tha e trì mìle (4km) bho Thuath gu Deas agus mìle gu leth (2.5km) bhon Iar dhan Ear. Tha trì mìle ceàrnagach (8km²) ann.
Thathar a’ creidsinn gun tàinig ainm an eilein bhon t-Seann-Lochlannais, ‘Eiriksey’ no ‘Eric’s Isle’ ach ’s dòcha gun tàinig an t-ainm bho ‘Ùruisg’ no ‘Ùruisgøy’ a tha mìnigeadh an eilean ‘goblin’ no ‘water-nymph’.
Tha Èirisgeigh aon de na h-àitean far a bheil a' Ghàidhlig as làidire. Ann an 2001, bha 78.2 sa cheud de na daoine nan luchd-labhairt na Gàidhlig. Tha cròileagan Gàidhlig air an eilean agus bun-sgoil Gàidhlig air Uibhist a Deas.[1]
Susbaint
Eachdraidh[deasaich | deasaich an tùs]
Sheòil Du Teillay, am bàta Fraingach, gu Alba as t-samhradh 1745, thàinig Teàrlach Eideard Stiùbhairt a dh' Èirisgeigh air tòiseachadh na Bliadhna Theàrlaich. B' e an eilean far an do chuir am prionnsa cas air tìr an Alba. ’S e Coilleag a’ Phrionnsa a th’ air an traigh an-diugh.
Co-dhùin Tighernas nan Eilean leis ‘MacDonalds of Clanranald’ agus cheannaich Còirneal Gordon à Cluny an talamh ann an 1838 agus thòisich na Fuadaichean. Shaoil Còirneal Gordon gun robh na caoraich math airson tairbheachd agus bha e a’ gluasad na muinntir a-mach.
Tha an sagart Ailein Dhòmhnallaich (Maighstir Ailean) gu math ainmeil airson nan dàn a rinn e mu dheidhinn na h-eilein ann an 19mh is 20mh linn. Bha Maighstir Ailean a sgrìobh bàrdachd, beul-aithris agus faclair a fhuair e bho mhuinntir ann an Uibhist a Deas agus eilean Èirisgeigh. Chaidh iad a' foillseachadh ann an leabhar "Eilein na h-Òige" ann an 2002.
Bha am bàta mòr, an SS Politician, a’ seòladh tron Mhaoil anns a’ bhliadhna 1941. Chaidh i ann an trioblaidean leis an t-sìde agus bha i an sàs air banca-gainmhich agus an bogha faisg air an eilean Calbhaigh. Aon uair is gun d’fhuair iad an criutha sàbhailte air tìr agus gun cuala iad mu dheidhinn carago a’ bhàta chaidh a’ mhuinntir air ais dhan bata agus ghabh iad an t-uisge-beatha bhon bàta. Cha robh an t-oifigeir Customs agus Excise toilichte idir idir. Bha carago a’ bhata a’ dol dha na Stàitean Aonaichte agus cha do phàidh iad càin cusbainn air na botail alcol.
Dh’fhosgladh an cabhsair ann an 2001. ’S e structar math a th’ ann agus thug e don luchd-turais agus do mhuinntir an eilean cothrom nas fhèarr dol gu Uibhist a Deas.
Ann an 2006 chaidh a' chuid a bu mhotha den fhearann aca a cheannachd le Stòras Uibhist.
Na h-Aodaich[deasaich | deasaich an tùs]
Bha an t-eilean ainmeil airson nan Geansaidhean. ’S e Eriskay Jumper a th’air. Fhigheadh na mnathan na geansaidhean airson na fir gus am biodh iad blàth air a’ bhàta nuair a bhiodh iad ag iasgach. Bho àm gu àm b’ e an geansaidh a sàbhail an duine ma thuit e anns a’ mhuir. Tha gach geansaidh na aonar. Tha an geansaidh gun uaim agus tha sin ga fhàgail nas laidire. Rinn iad na geansaidhean le snàth-clòimhe còig-dhualach agus nì e air fighe dlùth.
An Ceòl[deasaich | deasaich an tùs]
Chruinnich Marsaili NicUalraig Fhriseal na h-òrain ann an Uibhist a Deas agus Èirisgeigh. Chuir i na h-òrain air pàipear agus chuir i a’ clarachadh fuaime air siolandairean cèire cuideachd. Sgrìobh i an ceòl ann an ceithir leabhraichean airson piàno agus gùth. ’S dòcha gur e an t òran as ainmeil e an ‘Eriskay Love Lilt’.
An Eaglais[deasaich | deasaich an tùs]
Thogadh an eaglais St Michael’s eadar 1893 agus 1903. ’S e eaglais inntinneach a th’ ann. Thog iad i airson Maighstir Ailean. Rinneadh an altair leis tosach bàta-teasairginn bhon HMS Hermes agus tha clag na h-eaglaise bhon bhàta Ghearmailteach, an Derfflinger.
Na Ponaidhean[deasaich | deasaich an tùs]
Bha an t-eilean ainmeil airson a’ phonaidhean cuideachd. ’S e Eriskay Pony a th’air. Tha iad gam breith le cota dubh no donn agus tha an cota a’ fàs liath mar tha iad fàs aosta. Bha muinntir an eilean a’ cleachdadh nam ponaidhean airson mòin a thogail no ceilp. B’ iad na ponaidhean sàmhach, làidir, coibhneal a bha iad a’ cumail beò. Cha do chum iad each eile air an eilean agus mar sin ’s e brìod aosta agus an loidhne fìon-fhuil gu bheil air ais bhon an-diugh gu an t-àm nan Cruithneach.
Flùraichean[deasaich | deasaich an tùs]
Tha flùr pinc ainmeil a’ fàs air a’ mhachair, direach ann an Èirisgeigh. ’S e Calystegia solandella no Flùr a’ Phrionnsa a th’ air.
Sgrìobhaidhean mun eilean ann an Gàidhlig[deasaich | deasaich an tùs]
- MacDhòmhnuill, Dòmhnull (1938). 'Eirisgeidh agus Uibhist a Deas', ann an Am Measg nam Bodach. Glaschu: An Comunn Gàidhealach. td. 127-135.
- Eilein na h-Òige; The Poems of Fr. Allan MacDonald, (Ronald Black deas.), Mungo Books, Glaschu, 2002.


text:
Doimhnead rèisg a' cur ri cosgais chàbail a' Chuain Sgìth
Tha eòlaichean bho ghnìomhachas an dealain ag ràdh gur e doimhnead rèisg, ris nach robh dùil, as coireach gun deach prìs a' chàbail-dealain a bhiodh a' ceangail na h-Eileanan Siar ri Tìr Mòr suas gu £700m.
Thuirt iad cuideachd nach eil mòran chompanaidhean a' dèanamh an leithid seo de dh'obair, agus gu bheil sin cuideachd a' cur ris a' chosgais.
Tha SSE am beachd an càbal a thiodhlacadh air Tìr Mòr eadar Achadh Dà Dhòmhnaill far an tig e air tìr, agus a' Mhanachainn, far am faigh e ceangal ris an loidhne mhòir dhealain eadar am baile sin agus Deanaidh faisg air Sruighlea.
Ach fhuair sgrùdadh gun robh an riasg air an t-slighe sin tòrr nas doimhne na bha dùil.
Mar sin dheth, dh'fheumadh SSE rathaidean a thogail agus talamh gainmhich a thoirt a-steach airson an riasg a neartachadh, gus nach deadh an càbal fodha nas doimhne na thathas ag iarraidh.


text:
Rabhadh mu sgìrean glèidhte mara
Thàinig rabhadh bho Chaidreachas Iasgairean na h-Alba gun toir na tha ga mholadh mar phàirt de sgìrean glèidhte mara fìor droch bhuaidh air cuid de choimhearsnachdan iasgaich a' Chost an Iar.
Dheigheadh leithid tràladh agus cladhach air grunnd na mara a' chuingealachadh fo na planaichean a th' anns an amhairc ann an grunn sgìrean.
Tha Rùnaire na h-Àrainneachd, Riseard Lochhead, ag ràdh nach bi cus buaidh air an iasgach, ach gum bi buannachd mhòr ann thar ùine-fhada do dh'Alba san fharsaingeachd.
Tha dùil gun tèid na planaichean a chur an sàs anns an Damhair.


text:
Naidheachdan 11:00m
18 Am Màrt 2014 Ùraichte aig Ùraichte aig
An Referendum
Tha ceannard nan Làbarach ann an Alba, Johann Nic Laomainn an-dràsta fhèin a' mìneachadh planaichean a' phàrtaidh airson tuilleadh chumhachdan do Holyrood ma bhòtadh Alba an aghaidh neo-eisimeileachd anns an referendum. Tha i ag ràdh gum bi iad a' gabhail a-steach barrachd smachd air cìs chosnaidh agus air sochairean taigheadais. Tha i gam foillseachadh air an dearbh là le sia mìosan gus am bi an referendum ann.
Aig a' cheart àm, thuirt Leas-Phrìomh Mhinistear na h-Alba, Nicola Sturgeon, gu bheil cùisean a' coimhead gealltanach a-nise airson neo-eisimeileachd barrachd taic a chosnadh. An-diugh fhathast bheir i seachad sia adhbharan sònraichte airson am bu chòir bhòtadh airson neo-eisimeileachd anns an referendum.
Cead an Telebhisein
Chuir ceud gu leth Ball-Pàrlamaid an ainm ri gluasad airson an lagh atharrachadh gus nach e eucoir a bhios ann gun cìs an telebhisein a phàigheadh. Dheadh cùis shìobhalta a dhèanamh dheth an àite cùis eucoir. Ach tha am BBC ag ràdh gum bi e a' ciallachadh gu feuch barrachd dhaoine ris a' chìs a sheachnadh.
Caisteal Leòdhais
Dh'fhoillsich a' chompanaidh thurasachd Natural Retreats fiosrachadh mu am planaichean airson Caisteal Leòdhais. Bidh àite ann airson leth cheud leabaidh 's a còig - uile aig fìor àrd-ìre còig rionnagan. Bidh goireasan ann an cuid aca airson daoine biadh a dhèanamh dhaibh fhèin. Tha iad ag ràdh gum bi na goireasan sùbailte airson 's gun gabh rùmanan toirt seachad air leth no còmhla do theaghlach, a rèir feumalachdan dhaoine.
L'Wren Scott
Chuir na Rolling Stones dheth a' chiad chuirm den chuairt aca ann an Astràilia an dèidh do leannan Sir Mick Jagger làmh a chur na beatha fhèin. Fhuaireadh an dealbhadair aodaich L'Wren Scott marbh na dachaigh ann an New York an-dè. Bha còir aig a' chòmhlan cluiche ann am Peairt an Astràilia a-màireach.
Ionmhas
Tha mu chairteal den t-sluagh fo throm-uallach mu shuidheachadh an ionmhais aca, a rèir rannsachaidh a rinn am BBC. A dh'aindeoin 's gu bheil an eaconamaidh a' togail oirre, tha seachdnar às gach deichnear ann am Breatainn a' faireachdainn nach tig piseach sam bith air an ionmhas phearsanta aca am bliadhna. 'S e cosgais bidhe agus leithid gas is dealain as motha a tha a' dèanamh dragh dhaibh.
Tràighean
'S e tràigh Inbhir Narann an tè as fheàrr an Alba, a rèir TripAdvisor. Tha i anns an deicheamh àite air an liosta airson nan tràighean as fheàrr ann am Breatainn. Bha Tràigh Losgantir anns na Hearadh aig àireamh trì deug ann am Breatainn.


text:
An Èipheit
Tha an Èipheit[1][2][3][4][5] neo Èiphit [6] (ainm oifigeal sa Bheurla: Arab Republic of Egypt) suidhichte ann an Afraga a Tuath. Tha crìochan aice san iar le Libia, sa deas le Sudàn agus san ear le Gaza Strip 's Iosrael. Tha am Muir Meadhanach san àird a tuath agus am Muir Ruadh san ear dhith.
Susbaint
EachdraidhDeasaich
Bha An Èipheit na phàirt Impireachd nan Otomanach ro 1922.
Daoine ainmeilDeasaich
IomraidheanDeasaich
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Am Faclair Beag
- ↑ Dùthchannan ag SMO
- ↑ Am Faclair Gàidhlig-Beurla, Colin Mark, foillsichte aig Routledge, Lunnainn (2004), ISBN 0-415-29761-3
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Feuch Facal, Gairm (1995), ISBN 1871901391


text:
- TIOTAL
- Dà dhealbhadair
- EXTERNAL ID
- QZP27_60_8_11
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30656
- KEYWORDS
- saighdearan
dealbhadaireachd
Tha dà dhealbhadair - saighdear a th'ann am fear dhiubh - a' cur air dòigh nan camarathan aca, is sluagh gan coimhead sa chùl-ionad. 'S e seo fear de dh'iomadh dealbh a thog Teàrlach is Dennis MacGrory timcheall air agus ann an Ceann Loch Chille Chiarain eadar 1890 is 1911
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
Sgeama hydro am Bràigh Mhàrr
Thèid planaichean airson sgeama hydro ann am Pàirce Nàiseanta a' Mhonaidh Ruaidh a thoirt dhan fhollais an t-seachdain seo.
'S iad Comhairle Coimhearsnachd Bhràigh Mhàrr a th' air culaibh nam planaichean 'son an sgeama air Allt Choire Mhuillidh san sgìre.
'S e an dòchas gun tèid na prothaidean nìthear às an sgeama a chosg air proiseactan sa choimhearsnachd.
Ged a tha an làrach ann an àite-glèidhteachais, thèid iarraidh air Ùghdarras na Pàirce Nàiseanta, an taic a chur ris.


text:
Bonn cogaidh ga lorg ann an tobair
Chaidh bonn bhon Chiad Chogadh, a chaidh fhaighinn shìos tobair aig Caisteal Inbhir Nis, a thoirt seachad do theaghlach an t-saighdear dham buineadh e - 30 bliadhna às dèidh dha a bhith air a lorg.
'S e fear a chleachd a bhith na oifigear poilis a fhuair lorg air teaghlach an t-saighdeir, às dèidh rannsachadh a mhair deichean bhliadhnaichean.
Obair-glanaidh
B' ann aig 11.00m, air an 11mh là den t-Samhain 1984, a fhuair buidheann de dh'oifigearan poileas seann bhonn cogaidh fhad 's a bha iad a' glanadh na tobrach aig Caisteal Inbhir Nis.
Dhearbh fear dhiubh, Pete Carson, gum buineadh e dhan t-saighdear Uilleam Hogg, bho Rèiseamaid Ghàidheal Earra-Ghàidheal agus Chataibh.
Cha b' urrainn dha an còrr fiosrachaidh a lorg ge-tà, leis gun deach seann chlàran a sgrios ann an ionnsaigh le boma tron Dàrna Cogadh.
Meadhanan sòisealta
A-nis, às dèidh 30 bliadhna, agus le cuideachadh bho na meadhanan sòisealta, fhuair e grèim air ogha an t-saighdeir.
Thàinig Iain Dòmhnallach gu tuath, bho dhachaigh ann an Devon, airson am bonn a thogail.
Chan eil fios fhathast dè a dh'fhàg am bonn anns an tobair.


text:
- TIOTAL
- Litir o Mh. C E Nic'illeBhàin, Dùn Eideann gu Mh. Bhàillidh, Inbhir Nis, duilleag 3
- EXTERNAL ID
- Z_GB232_D456_A_12_6_3
- ÀITE
- Inbhir Nis
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1840
- LINN
- 1840an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4950
- KEYWORDS
- Bàillidhean Dhùn Eathain
Tasglann na Gàidhealtachd
Eaglais Stèidhichte
an Eaglais Shaor
Tòmas Chalmers
an Dealachadh
co-sgrìobhadh
litrichean
'S e teaghlach à Inbhir Nis a bha a' fuireach anns an sgìre o mheadhan an 15mh linn a bh' ann am Bàillidhean Dhùn Eathain. Ged a bha an t-oighreachd aca beag an taca ri mòran de phrìomh theaghlaichean na Gàidhealtachd, bha àite sònraichte aca am-measg uachdarain na Gàidhealtachd.
Tha cruinneachadh mòr de phàipearan an teaghlaich ann an Tasglann Comhairle na Gàidhealtachd.Tha iad a' dèiligeadh ris an àm mu 1760-1860.
Tha an sgrìobhainn seo o'n 12mh den Mhàirt 1840. Tha e o Mh. C E Nic'illeBhàin à Ionad Mhoireibh, Dùn Eideann gu Mh. Bhàillidh à Inbhir Nis. Tha Mh. Nic'illeBhàin ag ràdh gu bheil i fo chùram mu shlàinte is mu shoirbheas Mh. Bhàillidh. Tha i an dòchas gu bheil A' Bh.ph. NicChoinnich air tilleadh gu Dùn Eathain. Tha i a' bruidhinn air an lughdachadh ann am postachd, air iomadh caraid is duine 'san teaghlach agus air na 'Church dissentions' a th' ann aig an àm. Tha i a' cur impidh air Mh. Bhàillidh freagairt a chur thuice.
Thàinig na 'Church dissentions' air an robh i a' bruidhinn gu àirde ann an 1843 nuair a choisich barrachd air dà threas cuid de mhinistearan na h-Eaglaise Steidhichte a-mach, fo stiùireadh Thòmais Chalmers, gus an stèidhicheadh iad an Eaglais Shaor, eaglais nach robh fo smachd uachdarain-fearainn


text:
- TIOTAL
- An Cala, Bad a' Chròtha, Geàrrloch
- EXTERNAL ID
- GAIRLOCHM_050
- ÀITE
- Bad a' Chròtha
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 5050
- KEYWORDS
- bàtaichean
calachan
cladach
oirthir
Sealladh a' coimhead a-mach o chala Bhad a' Chròtha chun na loch leis an aon ainm, agus taobh Loch Gheàrrloch thall. Tha dà bhàta mòr air an tarraing suas air a’ chladach, aon leis an àireamh clàraichte 124 UL.
'S e baile beag iasgaich iomallach a th' ann am Bad a' Chròtha, a tha na laighe trì cilemeatairean gu deas air Geàrrloch, air bruaichean Loch Bhad a' Chròtha. 'S e deagh acarsaid a th' ann agus mar sin 's e baile iasgaich gu math trang a bh' ann fada san naoidheamh linn deug agus tràth san fhicheadamh linn. Bhiodh trosg air a thoirt gu tìr sa bhaile agus ga thiormachadh aig na stèiseanan ciùraidh aig Eilean Thorasdail agus Eilean Tioram.
'S fhada bho chlaon gnìomhachas iasgach an truisg, ach tha giomaich, crùbagan agus muasgain-chaola fhathast air an cur air tìr sa bhaile, air an rathad gu margaidhean gu deas no san Roinn Eòrpa. Tha an deagh acarsaid cuideachd a' tàladh bhàtaichean spòrs.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Bha trioblaidean againn le puist-dealain o chionn mios no dhà agus mar sin, cha d’ ràinig dà phios le Marcas Mac an Tuairneir gus an latha eile. Tha sinn gam foillseachadh an seo gus an cur fa ur comhair.
Dàn a sgrìobh mi son là eadar-nàiseanta nam ban.
Thug thu bhuat do speuclairean,
an dùil a sgrùdadh gun iompaidh;
sùil ùr air eachdraidh
ga cur mud choinneamh.
Bana-sgoilearan gan grinn-riaghladh
an loidhn’ a-rèir iarraidh
fhireannaich le lionsa.
Dhearc thu an seasamh,
sgeadaicht’ an fiughair
dubh-is-geal Bhioctòirianaich.
Dh’fheuch mi rium ruathar
an sgiortan slaparach air Potterow.
Tsunami do loidhne-ama fireannta.
Thionndaidh thu, beul-fosgailte
gog-shùileach le iongantas
às dèidh leughadh an coileanais,
earr-nòtaichte le ealain an athraichean.
- Tha Marcas Mac an Tuairneir na thagraiche ollamhachd ann an Oilthigh Dhùn Èideann. Tha ùidh aige ann an litreachas is dràma na Gàidhlig, teòirig chuèir, iar-cholonachd is boireannachas.
- Tha e air dà leabhar bhàrdachd a sgrìobhadh – Deò (2013, Grace Note Publications) is Lus na Tùise (2016, Clò a’ Bradain) a tha rim faotainn bho ghrunn bhùithean is rèiceadairean air-loidhne.


text:
Naidheachdan 11:00m
26 An Gearran 2016 Ùraichte aig Ùraichte aig
Aonadh Eòrpach
Thuirt an Seansalair, Seòras Osborne, gun toireadh bhòt airson falbh às an Aonadh Eòrpach 'clisgeadh eaconamach' air Breatainn. Tha Mgr Osborne ann an Shanghai aig coinneimh dùthchannan an G20. Thuirt e gur e an-dràsta an t-àm as miosa eaconamaidh na dùthcha a chur ann an cunnart.
Leig seann cheannard nan Tòraidhean, Mìcheal Howard, fhaicinn gu bheil esan a' cur a thaic ris an iomairt airson Breatainn a thoirt a-mach às an Aonadh Eòrpach. Bha am Morair Howard gu mòr air cùlaibh Dhàibhidh Camshroin a chur na cheannard ann an 2005. Thuirt e nach tug an Coimisean Eòrpach gu leòr do Bhreatainn anns an aonta dhan tàinig iad agus Mgr Camshron bho chion ghoirid.
RBS
Dh'innis Banca Rìoghail na h-Alba gun robh call ro chìsean faisg air £2bn air a' bhuidhinn ann an 2015. Boinnidh trì chairteal den bhanca fhathast do luchd-pàighidh na cìse. Chan eil an call cho mòr 's bha e ann an 2014 nuair a bha call de £3.5bn ann. Thuirt Àrd-Oifgeach RBS, Ross McEwan, gu bheil am banca a' soirbeachadh agus nas làidire na bha e a-riamh.
Sgrùdadh
Thèid cladhach às ùr nas fhaide air adhart am-bliadhna airson duslach nighean-sgoile à Siorrachd Lannraig, Moira NicAnndrais, a chaidh a dhìth bho chion faisg air 60 bliadhna. Cha robh i ach aon bliadhna deug de dh'aois nuair a chaidh i dhìth ann an Coatbridge san Fhaoilleach ann an 1957. Tha amharas ann gur e fear a chaidh a dhìteadh airson drabasdachd an aghaidh chloinne, Alexander Gartshore, a chaochail ann an 2006, a mhurt i.
Dùn Èideann
Tha pàrantan ann an Dùn Èideann gu math mì-thoilichte gun deach innse dhaibh nach fhaigh a h-uile sgoilear à Bun-sgoil Ghàidhlig Taobh na Pàirce àite ann an Àrd-sgoil Sheumais Ghilleasbuig an ath-bhliadhna.
Thuirt Comhairle Dhùn Èideann nach eil àite dhan a h-uile duine san sgoil sin - an aon tè ann an Dùn Èideann anns a bheil foghlam Gàidhlig gu coileanta aig àrd ìre. Thuirt an t-ùghdarras gur iad cuid de sgoilearan Taobh na Pàirce as coltaiche fulang leis gur iad as fhaide air falbh bhon sgoil, ach gum faodadh iad àite fhaighinn aig Àrd-sgoil Tynecastle.
Bùth Bharraidh
Chuir còrr 's 400 duine an ainm mar thà ri ath-chuinge ag iarraidh air Comhairle nan Eilean Siar an togalach sa bheil Bùth Bharraigh a ghleidheadh. Thòisich a' bhùth coimhearsnachd bho chion trì bliahdna a' reic stuth à Barraigh, ach tha a' Chomhairle am beachd an togalach a leagal mar phàirt de phlana-leasachaidh ann am Bàgh a' Chaisteil. Tha triùir ag obar làn-ùine aig a' bhùth, aig an robh teachd a steach de £88,000 an-uiridh.
Duais
Ghleidh nursaichean aillse Mhic a' Mhaoilein duais 'Sgioba Aillse na Bliadhna' do Bhreatainn air fad aig cuirm ann an Lunnain an-raoir. Tha sgioba Mhic a' Mhaoilein anns na h-Eileanan an Iar stèidhichte ann an Steòrnabhagh agus ann am Beinn nam Fadhla, ach tha iad a' toirt cùram do dh'euslaintaich air feadh nan Eilean Siar.


text:
- TIOTAL
- MacDhòmhnaill Gleann Gharadh
- EXTERNAL ID
- QZP40_82_VOLI_P003
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30854
- KEYWORDS
- aodach Gàidhealach
cinnidhean
eachdraidh nan cinnidhean
tachartasan chinnidhean
breacan
tartan
Clann Dòmhnaill
Chaidh "The Clans of the Scottish Highlands" le Seumas Logan fhoillseachadh gus an ceudamh ceann bliadhna de dh' Ar-a-mach nan Seumasach a chomharrachadh. Tha na dealbhan le Raibeart R. MacIain.
Tha am meur seo de Chlann Dòmhnaill o shliochd Dhòmhnaill, dara mac Raghnaill, prìomh-athair Clann Raghnaill. B' ann à Mòrar a tuath a bha an cinneadh bho thùs. Chuir Alasdair, 4mh Ceann-cinnidh Gleann Garadh is Gleann Chuaich ri fearann a' chinnidh. Ann an 1519, fhuair Alasdair, an 6mh ceann-cinnidh an dara leth den oighreachd a bha le athair a chèile, Sir Dòmhnall Dòmhnallach, fear Loch Aillse mar dìleib, a' gabhail a-staigh fearann ann an Loch Aillse, Loch Carrann agus Loch Bhraoin. B'e Caisteal an t-Sròim prìomh chathair a' chinnidh gus an deach a ghlacadh is a sgrios le Clann MhicCoinnich Chinn Tàile ann an 1602. Ged a chailleadh talamh do Chlann MhicCoinnich, fhuair na Dòmhnallaich talamh eile ann an Cnòideart. Às dèidh Aiseag na Monarcachd, thug Teàrlach II an tiotal Morair Dòmhnallach is Arois do dh' Aonghas, an 9mh ceann-cinnidh airson a sheirbheisean do na Stiùbhartaich. Cha robh mac aig Aonghas agus mar sin, chaidh a' mhoraireachd à bith nuair a chaochail e. 'S ann aig an àm seo a chaidh gabhail ri 'MacDonell' mar litreachadh ainm a' chinnidh sa Bheurla. Thug an cinneadh barrachd taic do na Stiùbhartaich aig Cath Raon Ruairidh (Coille Chneagaidh) (1689) is Sliabh an t-Siorraim (1715) far an do rinn iad sabaid le cliù fo Alasdair Dubh, an 11mh ceann-cinnidh. Ann an 1745, chaidh an cinneadh a chruinneachadh le Dòmhnall MacDhòmhnaill, fear Loch Garadh, co-ogha a' chinn-cinnidh airson a dhol a shabaid air taobh a' Phrionnsa. Chaidh Caisteal Inbhir Garadh a losgadh le saighdearan Cumberland ann an 1746 a chionn 's gun d'fhuair am Prionnsa Teàrlach Stiùbhart fasgadh ann às dèidh blàr Chùil Lodair.
Stèidhich Alasdair MacRaghnall MacDhòmhnaill, an 15mh Ceann-cinnidh, Dìon-fheachd Ghleann Garadh ann an 1794 agus thathar den bheachd gun robh Fergus MacIvor, an laoch san leabhar 'Waverly' le Sir Walter Scott, stèidhichte air. A chionn 's gu robh dòigh-beatha ana-caithteach aig a' 15mh Ceann-cinnidh, agus a chionn 's gu robh fiachan mòra air, chaidh na h-oighreachdan aige a ruith le urrasairean agus air a' cheann thall, chaidh an reic ri Marcais Hunndaidh.
Rinn an 16mh ceann-cinnidh, Aneas Mac Raghnaill (1828-51) eilthireachd a dh'Astràilia ann an 1840 a' tilleadh nas fhaide air adhart a Chnòideart far an d' fhuair e bàs ann an 1851. Chaidh Cnòideart fhuadach ann an 1853 an dèidh a reic ri Seumas Mac a' Bhàird à Camas Donn agus rinn mòran chroitearan eilthireachd a dh' Aimeireagadh. Bha banntrach an 15mh Ceann-cinnidh gu mòr an sàs sna fuadaichean sin. Thill an 17mh Ceann-cinnidh, Alasdair Mac Raghnaill (1851-62), ach às dèidh sin rinn e eilthireachd a Shèalainn Nuadh far an do bhàsaich e, aig aois 28. Bhàsaich an 18mh Ceann-cinnidh, Teàrlach Mac Raghnaill (1852-68) air a shlighe dhachaigh à Sèalainn Nuadh ag adhbhrachadh gun deach loidhne nam mac aig an 11mh Ceann-cinnidh a-mach à bith. B' e a cho-ogha fad às, Raghnall à Sgòiteas, a lean e.


text:
- TIOTAL
- Càr Miss Donaldson ann an Gleann Bhorghdail
- EXTERNAL ID
- GB1796_859_20_0258
- ÀITE
- Gleann Bhorghdail
- SGÌRE
- Àird nam Murchan
- SIORRACHD/PARRAIST
- EARRA-GHÀIDHEAL: Àird nam Murchan
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9849
- KEYWORDS
- tuineachadh
càraichean
rathaidean
caistealan
Tha Gleann Bhorghdail air Rubha Aird nam Murchan air cladach a tuath Loch Shuaineart. Seo a' chiad
tuineachadh air Rubha Aird nam Murchan. Chithear iolairean, dòbhrain agus ròin aig Tèarmann Comann Dìon nan Eun ann an Gleann Bhorghdail. Bha Caisteal Ghleann Bhorghdail uaireigin aig Jesse Boot a stèidhich a' bhùth chungaidhean Boots the Chemist.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Aird nam Murchan fear dhe na h-àitean a b' fheàrr leatha agus b' ann an sin a rinn i a dachaigh ann an Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a rinn i fhèin. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
An Tuil
Bha sinn a' feitheamh greis airson toraidh Albannaich ach nuair a thàinig iad thàinig nan tuil.
Is coltach gu bheil an dùthaich a' dol buidhe le gluasadan cho àrd ri 35% - rud nach fhaca sinn a-riamh.
Tha an tuilleadh sgìrean a' tuiteam don SNP fhad 's a tha mi ag sgrìobhadh is mar sin cha dèan mi liosta an seo.
Ach tha Dùghlas Alexander air falbh, tha seann sgìre Ghòrdain Brown air falbh agus tha barrachd bhall aig an SNP mar-thà na bha aca aig Westminster a-riamh.
Air na h-àireamhan seo chan eil àite air a' mhapa nach tèid fodha.
Oidhche eachdraidheil don SNP, oidhche uabhasach do na Làbaraich.
AN TUILLEADH
Sin e - tha Jim Murphy air falbh cuideachd - is cha chanainn gum bi e na cheannard fada tuilleadh.


text:
Coinneamh mu chala ùr
Gheibh am poball cothrom aig coinneimh phoblaich ann an Inbhir Ghòrdain an t-seachdain seo am beachd a thoirt air cala ùr ann an Linne Chrombaidh.
'S e a' chompanaidh Global Energy Group a tha air cùl nam planaichean.
Tha Global Energy, leis a bheil Gàrradh Bhàgh an Eige, ag iarraidh cead bho Riaghaltas na h-Alba gus ùghdarras cala ùr a stèidheachadh aig beul Linne Chrombaigh.
Tha iad ag ràdh gu bheil seo a dhìth gus fàs a thoirt air an obair aca.
Thog Ùghdarras Port Chrombaigh dragh mun phlana mar thà.
Thuirt iad gun deach an t-ùghdarras a stèidheachadh le achd Pàrlamaid bho chionn 40 bliadhna gus dèanamh cinnteach gum faodadh an linne air fad cothrom a ghabhail air leasachaidhean ann an gnìomhachas na h-ola sa Chuan a Tuath.
Tha iad iomagainach gum faodadh cala prìobhaideadh droch bhuaidh a thoirt air eaconamaidh na sgìre.
Gheibh am poball cothrom am beachd fhèin a thoirt seachad aig a' choinneimh phoblaich ann an Inbhir Ghòrdain oidhche Dhiardaoin.


text:
- TIOTAL
- Litir o'n Urr Alasdair Mac a' Chlèirich, Inbhir Nis gu Mh. Bhàillidh, Dùn Eathain, duilleag 4
- EXTERNAL ID
- Z_GB232_D456_A_12_8_4
- ÀITE
- Inbhir Nis
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1840
- LINN
- 1840an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4957
- KEYWORDS
- Bàillidhean Dhùn Eathain
Eaglais Inbhir Nis an Iar
suidheachain
co-sgrìobhadh
litrichean
'S e teaghlach à Inbhir Nis a bha a' fuireach anns an sgìre o mheadhan an 15mh linn a bh' ann am Bàillidhean Dhùn Eathain. Ged a bha an t-oighreachd aca beag an taca ri mòran de phrìomh theaghlaichean na Gàidhealtachd, bha àite sònraichte aca am-measg uachdarain na Gàidhealtachd.
Tha cruinneachadh mòr de phàipearan an teaghlaich ann an Tasglann Comhairle na Gàidhealtachd.Tha iad a' dèiligeadh ris an àm mu 1760-1860.
Tha an sgrìobhainn seo o'n 14mh den Ghiblean 1840. Tha e o'n Urramach Alasdair Mac a' Chlèirich gu Mh. Bhàillidh à Dùn Eathain agus tha e mu dheidhinn thogail Eaglais an Iar ann an Inbhir Nis. Tha urrasairean Mhgr Dubh (Duff) air £20 a phàigheadh ri togail na h-eaglaise ùire agus tha iad air suidheachan a ghlèidheadh dhaibh fhèin anns an lobhta. Tha iomadach iarrtas eile air tighinn cuideachd bho theaghlaichean eile ag iarraidh suidheachain 'san eaglais ùir. Tha an t-Urramach Mac a' Chlèirich ag iarraidh air Mh. Bhàillidh beachdachadh air a' chùis a thaobh suidheachain do theaghlach Bhàillidh.
Tha an dealbh seo a' sealltainn ainm is seòladh an neach-gabhail air cùlaibh a' phàipeir. Mus robh cèisean ann, bhathas a' lùbadh litrichean leis an t-seòladh air an taobh a-muigh


text:
- TIOTAL
- Banais ann an Caol Loch Aillse
- EXTERNAL ID
- HCD00017
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11738
- KEYWORDS
- banais
Caol Loch Aillse
an Eaglais Shaor
càr
eaglais
Tha Mgr. agus A' Bh. Preece dìreach air pòsadh anns an Eaglais Shaor sa Chaol anns na 1930an. Thathar dhen bheachd gur e Iseabail (Bean Alasdair MacKerlich) agus Dona (Bean MhicIain) Stiùbhart na maighdeannan beaga a th'ann. 'S e piuthar athar no màthar dhaibh a tha ann am bean na bainnse
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Seann Gheata nan Cìsean, Sràid a' Chladaich, Inbhir Theòrsa
- EXTERNAL ID
- HC_ARCH2_1981-82_81061020_JG
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- DEIT
- 8 Dàmhair 2009
- LINN
- 2000an
- CRUTHADAIR
- Jamie Gaukroger
- NEACH-FIOSRACHAIDH
- Jamie Gaukroger
- AITHNEACHADH MAOINE
- 13225
- KEYWORDS
- tùir
staidhre
geata chìsean
staidhrichean
Seann gheata nan cìsean air Sràid a' Chladaich ann an Inbhir Theòrsa. Tha iomadh taigh on t-17mh agus on 18mh linn ann an Sràid a' Chladaich ged nach fhaicear mòran dhe na feartan tùsail an-diugh air sgàth ath-thogail. Tha an staidhre chruinn seo, a tha air dà ùrlar air an taobh a-muigh, gun shamhail ach ann an Inbhir Theòrsa agus chithear i chun an latha an-diugh


text:
- TIOTAL
- Loch Nis bho Dhubhras
- EXTERNAL ID
- PC_JMSTRACHAN_168
- ÀITE
- Loch Nis
- SGÌRE
- An Àird
- SIORRACHD/PARRAIST
- INBHIR NIS: Dubhras
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 29010
- KEYWORDS
- lochan
Dealbh-camara de Loch Nis air a thogail an Dubhras. Tha mol Dhubhrais aig ceann an ear-thuath Loch Nis, ann an nàbachas baile beag Dhubhrais. Tha am mol na chladach mholagan beaga le coille ghiuthais ga chuartachadh aig aon cheann. Tha mòran luchd-coiseachd agus luchd-siubhail a' tadhal air Mol Dhubhrais agus na coilltean mun cuairt air. Thathas air a bhith a' cumail na Fèis Rock Ness ann am baile Dhubhrais glè fhaisg air, fèis mhòr chiùil a tha a' cur prìomhachas air còmnlain ciùil
eileagtronaigeach.
'S e Loch Nis an loch fìor-uisge as motha ann am Breatainn, le 39 cilemeatair de dh'fhaid agus 132 meatair de dhoimhne. Tha 40 abhainn agus allt a' cumail fìor-uisge ris, agus tha e a' falbh dhan mhuir tro Shlighe Uisge a' Ghlinne Mhòir agus Abhainn Nis. Tha e na shuidhe air sgàineadh taobh-ghluasadach a tha fhathast beo


text:
- TIOTAL
- Sir Iain Barnard
- EXTERNAL ID
- AB_INVTOWNHOUSE07_01
- ÀITE
- Inbhir Nis
- DEIT
- 1739
- LINN
- 1730an
- CRUTHADAIR
- Allan Ramsay
- NEACH-FIOSRACHAIDH
- Am Baile
- AITHNEACHADH MAOINE
- 376
- KEYWORDS
- Taigh Baile Inbhir Nis
dealbhan-neach
BP
Ailean Ramsay
Maoin Maitheas Coitcheann
Tha an dealbh seo de Shir Iain Barnard (c1685-1764) crochte ann an Seòmar Comataidh Taigh Baile Inbhir Nis. Chaidh an dealbh a dhèanamh le Ailean Ramsay ann an 1739.
B' e fear-poilitigs a bha ann an Sir Iain Barnard agus b' e Ball-pàrlamaid a bh' ann. Chaidh a thaghadh mar riochdaire airson Sgìre Dowgate ann an Lunnainn ann an 1728 agus mar Àrd-bhàillidh Lunnainn ann an 1739. Anns na 1720an bha Inbhir Nis ann an staing ionmhais; cha robh airgead air fhàgail aig Maoin Maitheas Coitcheann. Rèitich Sir Ian an suidheachadh ionmhais agus bhon uair sin chan eil a' mhaoin air call a dhèanamh


text:
Aon là slàn den iomairt air fhàgail
3 An Cèitean 2016 Ùraichte aig Ùraichte aig
Chan eil ach aon là slàn air fhàgail aig na pàrtaidhean poileataigeach airson na h-iomairtean deireannach aca a dhèanamh, agus sluagh na h-Alba a' bhòtadh Diardaoin.
Mar a shaoileadh ,tha ceannardan nam pàrtaidhean air a bhith trang tron là Dimàirt, a' siubhal fad' is farsainn, a' feuchainn ri bhòtaichean dhaoine tharraing thuca fhèin.
Tha am fear-naidheachd poileataiceach againn Darren Linc air a bhith leantainn nan iomairtean - agus tha solais chamara a' priobadh anns an aithris aige.


text:
Sùil air a’ chruadalachd a dh’adhbhraich crìonadh na Gàidhlig, agus ceist ann mu bhuaidh Brfhàgail oirre san latha a th’ ann.
San 19mh agus san 20mh linn chaidh Gàidhlig a thrèigsinn mean air mhean le mòr-shluagh na Gàidhealtachd – a dh’aindeoin orra , dh’fhaodadh tu ràdh – a chionn ´s gun robh a’ Ghàidhealtachd fo chìs Shasainn agus a’ mhòr-chuid de na Gàidheil air an atharrachadh às an fhearann.
San 19mh linn, bha na ceudan mhìltean de na caoraich mhaola air sgaoileadh thairis air an tìr agus an dèidh sin, na ceudan de mhìltean de dh’fhèidh airson spòrs seilge nan uachdaran ’s an caraidean beairteach. Le àireamhan mòra nam beathaichean acrach ud, chaidh an talamh a rùsgadh de phlanntrais gus an robh an tìr ionnas a bhith air a bearradh lom.
Aig toiseach na 20mh linn, dh’èirich croitearan gus sealbh a ghabhail air fearann an sìnnsearan, ach am biodh bith-beò na b’feàrr aca. An dèidh a’ Chogaidh Mhòir, rinneadh fealladh air na saighdearan òga Gàidhealach a thill dhachaigh, ’s cha d’ fhuair iad na bha air gealltainn dhaibh ron Chogadh. Thòisich riaghaltas Westminster air eilthireachd a Chanada a bhrosnachadh air eagal ’s gun èiricheadh an còrr de na Gàidheil gus am fearann a ghabhail air ais bho na h-uachdarain.
Mar a bhite an dùil, bha aire an t-sluaigh sna h-aimsirean seo ga tomhadh cho mòr ri beò-shlàinte is biadh do an cuid theaghlaichean gun robh a’ Ghàidhlig, a bha uair ʼna meadhan brosnachaidh, air a leigeil air dhearmad . Bha uiread de smachd is sealbh aig uachdarain chèin, choimheach air an eaconamaidh ionadail gun robh bith-beò is biadh air an cleachdadh an aghaidh – ʼs chan ann air leas – an t-sluaigh.
A thaobh na Gàidhlig, às aonais foghlaim innte, rinneadh milleadh a bharrachd air cothroman eaconamaidh a stèidheachadh air a’ Ghàidhealtachd a bhiodh ag obair gu buannachd nan Gàidheal. Clann na Gàidhealtachd ionnsaichte sa chànan aca fhèin, abair nach robh na Sasannaich is Goill ag iarraidh sin, mar sin, chaisg iad Gàidhlig ann an sgoiltean na Gàidhealtachd fo sgiath Achd an Fhoghlaim.
Bha fhios aig an riaghaltas gur i a’ Ghàidhlig a bha a’ beathachadh cridhe nan Gàidheal, agus nach dèanadh iad an gnothach air muinntir na Gàidhealtachd a cheannsachadh uile gu lèir mur biodh na freumhan Gàidhlig air an spìonadh glan às am bun. Le sin, dh’fhaodadh iad a bhith cinnteach gun seacadh gach meanglan a bha a’ tarraing sùgh bhuaipe. Nach ann carach a bha na h-aingidhean ud.
Dh’ionnsaich mi bho chionn ghoirid gun robh cothrom ann an Canada ge-tà, a’ Ghàidhlig a stèidheachadh aig an aon ìre oifigeil ris a’ Bheurla agus an Fhraingis air feadh na dùthcha air fad. Gidheadh is ged a bha Gàidheil Albannach cho lìonmhor ʼs gum b’ i a’ Ghàidhlig an treas cànan a bu mhotha ann, bhòt buill na pàrlamaid Canadianach an aghaidh a’ bhile gus inbhe oifigeil a thoirt dhi. ʼS e an rud a bu tàmailtiche mun ghnothach gur e Gàidheil a bh’ anns a’ mhòr-chuid dhe na buill sin. Bha a liuthad smal (no slabhraidhean) air inntinnean nam ball-pàrlamaid gun robh iad a’ cur an aghaidh an dualchas fhèin. Cha chuireadh iad luach innte leis nach robh Alba ga meas fiachail.
An-diugh, agus ged a tha e fada air an latha, tha a’ Ghàidhlig ga meas luachmhor mar phàirt de “dhualchas neo-bheantainn, prìseil na h-Alba” (Scotland’s precious intangible cultural heritage) no briathran dha rèir. Is e sin faclan fìnealta, grinn a theirear thaobh na Gàidhlig tro mheadhan na Beurla, oir tha iad furasta a chur ann am bileag gleansach airson ìomhaigh ghleansach a chumail suas. Ann an cuid a dh’àitichean is raointean beatha an latha an-diugh, dh’fhaodamaid a ràdh gu bheil deagh thaic ga toirt don Ghàidhlig, ach ann an raointean is sgìrean eile, chan eil i a’ faighinn ach sgrìobadh na poite mur bheil sgillinn idir a’ tighinn na rathad.
Nuair a thèid Alba a shlaodadh às an Aonadh Eòrpach ann an ùine ro gheàrr, ´s i ag èigheachd nan creachan , dè a’ bhuaidh a bheir seo air staid is inbhe na Gàidhlig, mar a tha i an-dràsta? Dè thachras nuair a nì na Tòraidhean an sgròbaireachd fhèin air còraichean daonna na h-Eòrpa? A bheil beachd aig na h-eòlaichean Gàidhealach is Gàidhlig air seo? Bu toil le Dàna sin a chluinntinn.


text:
- TIOTAL
- Mòinteach Chùil Lodair
- EXTERNAL ID
- PC_PRISCUS_BPC6458
- ÀITE
- Mòinteach Chùil Lodair
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29571
- KEYWORDS
- Am Prionnsa Teàrlach Èideard Stiùbhart
Prionnsa Teàrlach
Clach Chumberland
arm Gàidhealach
Inbhir Narann
eachraidh
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho notaichean na h-òraid sgrìobhte le Washington Wilson fhèin.
Sheas iad a-rithist ann an òrdugh a' bhatail mar a bha iad roimhe. Bha na saighdearan claoidhte agus acrach. Cha robh aig a' Phrionnsa ach beagan arain agus uisge-beatha. Bha dùil aca a dhol thairis air Abhainn Narann agus àite a ghabhail far nach b' urrainn don eachraidh an leantainn. Ach bha am Prionnsa righinn agus chuir e roimhe gun cuireadh iad cath far an robh iad - an
t-àite a bu mhiosa don arm Ghàidhealach


text:
- TIOTAL
- Gràbhalaidhean on Chlach aig Baile Chnuic
- EXTERNAL ID
- QZP40_2475_1_P005
- ÀITE
- Baile a' Chnuic
- SGÌRE
- Manachainn Rois
- SIORRACHD/PARRAIST
- ROS: Manachainn Rois
- DEIT
- 1857
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31679
- KEYWORDS
- clachan Cruithneach
clachan snaidhte
gràbhalaidhean
tursachan
Snaidhte air gach taobh, 's e dìomhaireachd a th'ann an carraighean Chruithneach fhathast. Mar as trice, bha crois is iomadh samhla le ciall mhiotasach no chràbhach air na clachan a b' fhaide a-steach dhan linn sin. Ach, seach gu bheil iomadh samhla ann am paidhir, 's dòcha gu bheil iad a' comharrachadh sliochd no treubh sònraichte. Chan eil na clachan seo ach mun chost san ear-thuath, is chaidh trì den fheadhainn as fheàrr a dhèanamh air rubha an Tairbeirt, mar an tè seo ann am Baile Chnuic.
Beag air bheag, eadar 600 is 800AD, thionndaidh a' mhòr-chuid de na Cruithnich gu Crìosdaidheachd. 'S ann aig an àm seo a chaidh na clachan ainmeil a dhèanamh.
'S e clach Inbhe 2 a th'ann an leac-chrois Bhaile a' Chnuic. Tha clach Chruithneach Inbhe 2 air a meas mar fhìor obair ealain on 8mh is on 9mh linn. 'S e leacan ceithir-cheàrnach a th'annta, de chlach-ghainmhich mar as trice, le samhlaidhean Cruithneach is Crìosdail.
Tha am pannal gu h-àrd a' sealltainn lann dhùbailte is slat-z os cionn corran, slat-v is dà lann. Tha sealladh de shealg ann le dithis ghaisgeach, dithis fhear-trombaid is dà chù a' toirt ionnsaigh air fiadh san ath phannal. Tha boireannach air dìollaid-chliathaich a' marcachd còmhla ri marcaiche eile san t-sealladh cuideachd. Tha sgàthan is cèis cìre rin taobh.
Tha dealbh de shnìomhain ceangailte anns a' phannal aig a' bhonn, is tha rolla àitichte a' dol suas gach taobh den chloich. Bha i na seasamh taobh a-muigh caibeal an Naoimh Moire ann an Cathabul suas chun an 19mh linn. Ann an 1676, chaidh sgiath a ghràbhaladh air an taobh air an robh a' chrois ann an dòigh bhorb, mar chuimhneachan air Alasdair Duff, duine urramach às an àite, agus na trì mnathan aige. Cha robh lorg air a' phàirt ìosal den phannal gu h-ìosal gu 2001, nuair a chaidh a lorg air a thiodhlacadh faisg air tobhta a' chaibeil.
Chaidh a' chlach a ghluasad gu Caisteal Inbhir Ghòrdain agus, ann an 1921, chaidh a toirt do Thaigh-tasgaidh Bhreatainn ann an Lunnainn. Bha i an sin bliadhna mus deach a toirt air ais a dh'Alba, is tha i ann an Taigh-tasgaidh na h-Alba ann an Dùn Eideann an-diugh.
Chaidh an lann seo a thoirt o 'A Short Account of some Carved Stones in Ross-shire, accompanied with a series of Outline Engravings' le Teàrlach Carter Petley is air fhoillseachadh ann an 'Archaeologia Scotica or Transactions of the Society of Antiquaries of Scotland', leab. IV (1857)


text:
Naidheachdan 11:00m
23 An t-Ogmhìos 2017 Ùraichte aig Ùraichte aig
Tùr Ghrenfell
Dh'fhoillsich Poilis Lunnainn bho chionn ghoirid gur e reothadair briste a dh'adhbharaich an teine ann an Tùr Ghrenfell anns an deach 79 duine a mharbhadh. Dhearbh am MET cuideachd gun robh an stuth còmhdachaidh a chaidh a chleachdadh anns an togalach air deuchainn sàbhailteachd fhàiligeadh. Dhearbh an t-Superintendent Fiona NicCarmaig cuideachd gu bheil am feachd a' sealltainn ris na h-uimhir de chasaidean eucorra co-cheangailte ris an tubaist, nam measg marbhadh le coire.
Còmhdach Lasrach
Gu ruige seo tha luchd-sgrùdaidh ag ràdh gu bheil iad air còmhdach lasrach a lorg air 11 tùr flataichean ann an ochd sgìrean comhairle ann an Sasainn. Thuirt Riaghaltas na h-Alba nach deach an seòrsa còmhdaich seo a chleachdadh air togalaichean poblach anns an dùthaich seo, ach gu bheil iad a' co-obrachadh le ùghdarrasan ionadail airson dealbh nas cinntiche fhaighinn air an t-suidheachadh.
Brexit
Thuirt Ceann-Suidhe a' Choimisein Eòrpaich, Jean-Claude Junker, nach eil am plana aig Theresa May airson còirichean shaoranach an EU ann am Breatainn a dhìon às dèidh Bhrexit a' dol fada gu leòr. Bha Mgr Junker a' bruidhinn às dèidh dhan Phrìomhaire innse nach biodh aig neach sam bith a bh' air a bhith san Rìoghachd Aonaichte gu laghail airson còig bliadhna ris an dùthaich seo fhàgail, cho fad 's gun toireadh an EU na h-aon chòirichean do Bhreatannaich a tha a' fuireach san Roinn Eòrpa.
Subsadaidhean
Bruidhnidh am Prìomh Mhinistear, Nicola Sturgeon, ri ceannardan àiteachais an-diugh, là às dèidh dha tighinn am bàrr gu bheil Riaghaltas na h-Alba air leudachadh eile iarraidh air a' cheann-ùine airson a bhith a' sgaoileadh airgid shubsadaidh an EU. Dhearbh an Coimisean Eòrpach gu bheil Ministearan airson an ceann-ùine a ghluasad bhon ath-sheachdain gu meadhan an Damhair. B' e seo an dàrna bliadhna sreath a chèile a dh'fhailich e air an Riaghaltas ceann-ùine an CAP a choileanadh.
Qatar
Tha na dùthchannan Arabach a th' air a bhith ag iom-chuairteachadh Qatar bho thoiseach na mìos air sreath de dh'iarrtasan a chur chun an Riaghaltais ann an Doha. Am measg eile tha iad ag ràdh gum feum na Qataraich a' chompanaidh chraolaidh Al Jazeera a dhùnadh, mòran den na ceanglan a th' aca le Ioran a ghearradh, agus ionad airm Tuirceach a dhùnadh. Tha Saudi Aràibia, Bahrain, an UAE agus an Èipheit a' cur às leth nan Qatarach gu bheil iad a' brosnachadh ceannairc, agus tha iad air deich là a thoirt dhaibh airson gèilleadh ris na h-iarrtasan aca.
Inbhir Nis
Agus chaidh leasachadh taigheadais mòr fhoillseachadh airson Inbhir Nis an-diugh. Dh'fhoillsich Ministear Taigheadais agus Ùghdarrasan Ionadail na h-Alba, Caoimhin Stiùbhart, gun tèid 550 taigh a thogail aig Stratton air taobh sear a' bhaile anns a' chiad phàirt den phròiseact a thòisicheas anns an Lùnastal. Thèid 950 taigh eile a thogail anns na dàrna earrainn den leasachadh, a chosgas £500m, cuide ri ionad coimhearsnachd, goireasan spòrs agus bùithdean.


text:
1. Beachdan fìor mhath de dh 'eun buidhe a tha a' sgèith eòin-òir dhubh air leth ann an gualainn cùil airson stoidhle chic Nigheanan
2. Blàthachadh dannsachaidh fìor-fhillte ann an inntinn gaoithe a 'spleadh bheachdan tatù air gualainn cùil dha na Mnathan
3. Bidh each mìorbhaileach agus fallain a 'dol timcheall bheachdan tatù uisge-uisge air a' ghualainn air ais do na Mnathan
4. Mapa mòr-thìreach poliocròmatach a 'cur smuaintean air inc-ink tattoo watercolour air gualainn cùil do bhoireannaich
5. Dealbhadh dubh dubh dubh tatù dubh-dhealbh companaidh gorm air companaidh guail air ais do bhoireannaich
6. Beachdan na h-iolaire uisge iolaire-iteil eireachdail de dhot tùù uisge air a 'ghualainn air ais
7. Eun buailteach ag itealaich bho bheachdan air ais ann an inneal tatù guail airson nigheanan èibhinn
8. Innt tatù uisge-dealbhaichte dealbhaichte flùiseach air a 'ghualainn air ais airson Trend setting Girls
9. Eun bòidheach a 'tilgeil air smuaintean dubh dubh air a' mheur air tùr gualainn airson nigheanan
10. Beachdan fìor-uinneag dubh-ghlùine sunflower air ais mu ghualainn airson boireannaich
11. Dealan-dè àlainn le brèagha air caractaran dubh tatù uisge-dhath air gualainn cùil airson boireannaich a tha dèidheil air bodine
12. Giraffe Mother-eye-catchy glic a tha a 'ceangal bheachdan tùta guail ghualainn air ais airson nigheanan


text:
Sgioba ath-thuinneachaidh ag iarraidh taic
Tha sgioba ath-thuinneachaidh nan Eilean Siar a' lorg barrachd luchd-obrach saor-thoileach airson teaghlaichean cèine a tha air gluasad dha na h-eileanan a chuideachadh.
Feumar daoine a bheir taic agus stiùireadh do theaghlaichean, cuid a th' air gluasad à dùthchannan leithid Siria, le obair làitheil leithid mar a chleachdas iad còmhdhail phoblach, a' dol dhan gym, ceannach stuthan bìdhe agus rudan eile leithid a bhith a' gabhail pàirt ann an clubaichean òigridh no a' dol chun an dotair no an fhiaclair.
Thuirt ceannard na Comhairle, Aonghas Caimbeul, gu bheilear a' sireadh dhaoine a tha earbsach, càirdeil, le sàr-sgilean Beurla.
Tha an sgioba ag iarraidh dhaoine a bhiodh comasach dà uair de thìde san t-seachdain a chur seachad air an obair agus tha iad gu h-àraid ag iarraidh cluinntinn bho dhuine sam bith le comas Arabais a bhruidhinn.
Gheibhear tuilleadh fiosrachaidh air làrach-lìn na Comhairle.


text:
- TIOTAL
- Geataichean Canàl ann an Cille Chuimein
- EXTERNAL ID
- HC_MISC_IMAGES_026
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- LINN
- 1990an
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 13562
- KEYWORDS
- canàlan
geataichean
Tha na geataichean ann an Cille Chuimein a' dèanamh an-àirde pàirt de Chanàl a' Chaledonian a tha a' ceangal a' Chorpaich fasig air a Ghearastan ri Clach na h-Aire, Inbhir Nis. Tha sreath de chòig geataichean a' ruith tro Chille Chuimein far a bheil an canàl a' cromadh sìos gu Loch Nis.
Tha Canàl a; Chaledonian mu thuairmse 60 mìle a dh'fhad. Thogadh an canàl air dhòigh 's gun robh e farsaing gu leòr ann an àiteachan gus an deigheadh aig bàtaichean-ghunna a' Chabhlaich Rìoghail a chleachdadh aig àm Cogadh Napoleon. Bha an Caol Arcach stoirmeil agus b' urrainn dha na bàtaichean a-nis sin agus cabhlach na Frainge a sheachnadh. 'S e lochan a tha sa chuid as motha dhen chanàl - Loch Dabhach Phùir, Loch Nis, Loch Oich agus Loch Lòchaidh. Tha 29 geataichean air a' chanàl, nam measg "Staidhre Neptune", sreath de 8 geataichean aig Bainbhidh. Rinneadh dealbhan airson a' chanàl le Seumas Watt cho tràth ri 1773, ach cha deach tòiseachadh air gu 1803, agus 's e Jessop agus Telford a dhealbhaich e. Dh'fhosgail pàirt dhen chanàl ann an 1822, agus chuireadh crìoch air ann an 1843-47.


text:
Page 10 - An duine gu'n churam; The Future of Gaelic on Cape BretonPublished by Ronald Caplan on 1972/10/31 (5131 reads)
Page 9 - The Future of Gaelic on Cape Breton; Discussion entre un Gaelique et un Acadien
Page 11 - CHOW: Two Morrison Ways; Watchman Against the World A Book Talk
An duine gu'n churann as told by Joe MacNeil So naidheachd mu'dhuine beartach a bh'ann uair de'n t-saoghal, agus bha e tinn 's bhitheadh e faighinn a chuile'lighiche a ghabhadh faotuinn, feuch gu de dheanamh iad ris, agus cha b'urrainn a h-aon aca sian a'dheanamh ris. Ach thainig lighich og do'n chearn air aimsir agus chiadh e ga d'ionnsuidh. Is 'nuair a bha _e reidh ga mhin-rannsachadh, thuirt ma bha e ri faotainn, Thuirt esan ma bha e ri faotainn gum bu mhath leis fhaighinn, is faighinn a moch d' bh'ann, Thuirt e ris, "Mata, ma tha thu airson sin fhaighinn a moch, 'se n'aon leigheas th'ann dhutsa lein' an'duine gun churara a chosg, 's tha mi'n duil gu'n leigheis sin thu," Chuir an duine beartach air falbh sear- bhaisich gun dail a'shuibheal an t-shao- ghail feuch cait am faigheadh iad duine gun churara, 'S ged a bhitheadh iad a scribheal gus am fasadh iad seachd sgith cha robh iad a'tighinn thairis air duine gun churara, Ach turns dhe na bha iad a' falbh, thaining iad gu tigh beag gle fhaisg air a'chladach 's bha duine 'na shuidhe a math taobh an toighe is chaidh iad suas a'sheannachas ris, i' thoiseach iad air a cheisneachadh mu dheidhinn a thighinn beo air an t-shaoghal, 'S bha an duine uamhasach aighearach, sunndach na h-sheannachas, Dh'fhaoighneachd fear dhuidh an robh curam sam bith air, 's rinn e gaire, agus thuirt e mach robh, nach ruigeadh e leas curam a bhis air idir. "'S tha sibh cinnteach," ars' esan, "nach ??eil curam oirbh?" "O, tha," ars' an duine, "tha mi' gle* chinnteach, Carson a bhitheadh curan ormsa," ars' e, "Nach fhaic sibh an rei- dhlean fearainn tha shuas ann a sin, 's an talabh breagh, aluinn, is fasaidh gach sian a' chuireas sinn, Bi blar ann, ann am pailteas, Gu leoir de bhiadh againn an comhaidh de na tha fks anns an talarah. Agus nach fhaic sibh a loch sin, a tha mu 'n coimhneadh shios taobh a rathaid ann a sin. Theid sinn a mach a dh'iasgach a sin latha sam bith a'bhitheas an t-side frea- garach is gheibh sinn de dh'iasg na bhi? theas a' dhith oirnn. De nis an curam a* bhitheadh orra • nach'eil a cluile nl agam a so a dh'fheumas mi." "0, tha e coltach,',' ars' a fear eile, "gu bheil sibh gun churara gun teagarah. 'S tha rai gle" thollllchte eolas fhaighinn oirbh. Tha mis, ars' e, "Rud a dhith orm bhuabh, agus gu b'e de bhitheas sibh ag iarraidh air a shon, bi rai deonach sin thoirt dhuibh. Tha an t*ordan sin agam." "0, chan 'eil sian agarasa," thubhairt Cape Breton's Magazine/lO esan, "a bheir mi do dhuine sam bith a thig mu'n cuairt, tha mi'n duil, ged a tha rai toillichte." "Tha idir," ars' a fear eile, "tha mis' ag iarraidh na lein' agaibh a'cheannach, airson a toirt do 'ra mhaighstir airson a cosg." Rinn an duine gaire. "'S duilich dhomhsa sin a'thoirt dhuibh an asgaidh, na airson paigheadh, 's gun leine agam. Cha robh lein' orma riamh." Thill na gillean air n'ais, is faoitidh sibh bhi cinnteach gu robh iad br'bnach, 's iad seachd sgith a suibhal. Is ged a fhuair iad an duine gun churara, bha iad na bu rahiosa, ma dh'fhaoidte, na bha iad roirahe, 's gun lein' idir aig an duine. Ach CO dhuidh, thill iad air ais a dh' ionnsaigh an duin' uaiseal a' chuir air falbh iad. Agus a'cheud rud a dh'fhaoighneachd e, an de thachair an duine gun churara ruithe. Threagair iad gu'n de thachair. "An d'thug sibh ugam a leine?" "Gur dubh dona," ars' iadsan, "cha d' thug. Bu duilich dhuinn sin a' dhea? namh, Ged a fhuair sinne an duine gun churara, cha robh lein* idir aige, a' bheireadh e dhuinn." "Ma 's ann mar sin a tha," ars' an duine beartach, "chan'eil feum agamsa air leine na's raptha. Cuirahnich thusa an duine gun churara 's e cho toillichte 's a tha sibh a canntainn. Agus *s ann mar sin a dh'fheumas raise bhi. Feumaidh mi," thuirt esan, "mo chuid heartais a'chuir bhuam, agus mo chuid curam, is bi mi cho toillichte 'sa tha esan." Agus sin mar a dh*inns' an duine coir dhamhsa. THE FUTURE OF GAELIC ON CAPE BRETON not die. It is still not too iate to fight. That's what the current movement tov/ards revival on Cape Breton is all about. 'Ihe efforts of organizations like the Gaelic College, The Gaelic Society of Cape Bre? ton, the School Board of Inverness County, cannot hope to succeed in keeping Gaelic alive as a spoken language, unless those of us who already speak Gaelic begin to speak it openly, and with pride. It is no longer sufficient to merely exchange greetings in Gaelic and then proceed with our conversation in English, or to talk about the beauties of our Gaelic heritage English. We must speak Gaelic at every op? portunity, so that our children and our friends can be exposed to its beautiful sounds. Otherwise, "Suas Leis a' Ghaidhlig" will be a slogan, and nothing more.
Page 9 - The Future of Gaelic on Cape Breton; Discussion entre un Gaelique et un Acadien
Page 11 - CHOW: Two Morrison Ways; Watchman Against the World A Book Talk
Adobe Acrobat Reader is required to the PDF version of this content. Click here to download and install the Acrobat plugin


text:
Sealladh Eòrpach air Saoghal Thormoid
Mar a tha fios againn, bha Tormod MacGill-Eain gu math dèidheil air cànain. Bha Gàidhlig agus Beurla aige bho thùs, agus chòrd e ris a bhith ag ionnsachadh feadhainn eile cuideachd – Eadailtis, Frangais, agus Gearmailtis nam measg. Tha sinn air a bhith a’ cluinntinn cuideachd, o chionn treiseag a-nis, mu dheidhinn nan ‘Gàidheileamailteach’ a tha ag ionnsachadh Gàidhlig thall sa Ghearmailt, mar eisimpleir sna clasaichean air an ruith le Mìcheal Klevenhaus aig Acadamaidh na Gàidhlig sa Ghearmailt.
Ann an seachdain Latha Eòrpach nan Cànan, sgrìobh Stefanie Linzer thugainn mu dheidhinn clas san robh i fhèin, far an robh iad a’ cleachdadh Saoghal Thormoid mar stuth-ionnsachaidh. Nach e a bhiodh toilichte agus fios aige gu bheil daoine fhathast cho dèidheil air a bhith ag èisteachd ris – mar a tha sinne aig Guthan nan Eilean gum bi daoine a’ cur na clàraidhean a rinn sinn gu feum! Seo am pìos a sgrìobh Stefanie, le molaidhean glic aice aig an deireadh. Nach math a rinn i!
Gum biodh Latha Eòrpach nan Cànan sona againn uile!
Mar phàirt den chlas Ghàidhlig againn ann am Bonn san Lùnastal 2018, chaidh sinn tron chiad agallamh a rinn Gordon Wells còmhla ri Tormod Mac Gill-Eain. ‘S e “Saoghal Thormoid: Diluain – Sinnsireachd” a th’ air, is dh’innis Tormod dhuinn mu a bheatha is a theaghlach. Chan eil fhios agam an cuala mi Gàidhlig na b’ fheàrr a-riamh.
Ach aig an aon àm feumaidh mi aideachadh gun robh mi a’ faireachdainn caran gòrach a bhith ag èisteachd ris an duine ainmeil seo o chionn ‘s nach do thuig mi ach glè bheag den agallamh aig an toiseach. Bha e cianail doirbh. Le deagh adhbhar cha tug an tidsear an teacsa dhuinn ro làimh an dùil gun leasaich sinn na sgilean againn agus bha sinn uile den bheachd gum b’ e dùbhlan mòr a bha seo. Chaidh faighneachd dhinn dè bha sinn air tuigsinn is cha tàinig mòran às, ach chruinnich sinn còmhla na bh’againn. An uair sin chaidh sinn tron agallamh a-rithist is mhothaich sinn gun do rinn sinn adhartas. Gu fortanach fhuair sinn uile an teacsa às dèidh sin is leis an teacsa nar làimh, dh’fhàs cnag na cùise gu math soilleir a bhith ag èisteachd ris an agallamh is ga leughadh aig an aon àm.
Fhuair sinn tòrr a-mach mu bheatha Thormoid: a theaghlach, a’ Ghàidhlig san teaghlach, a shaoghal nuair a bha e òg is san fharsaingeachd cò leis a bha e. Bha sinn uile den bheachd gum b’ e duine laghach comasach, spòrsail a bh’ ann, fear a bha moiteil às a bheatha gun a bhith mòr às fhèin. A bharrachd air sin dh’ionnsaich sinn an t-uabhas: faclan ùra is abairtean nam measg. Chanainn gun robh sinn fortanach gun robh cothrom a chlàraidh ann fhathast is mholainn an sreath airson luchd-ionnsachaidh ann an saoghal na Gàidhlig. Gabhaibh an cothrom is na caillibh ur misneachd mura tuig sibh a h-uile sìon sa bhad.
Le Steafanaidh Linzer


text:
- TIOTAL
- Sanas Poblach Riaghailtean
- EXTERNAL ID
- Z_GB232_R79_D_118_SPEEDORDER
- DEIT
- Dùbhlachd 1909
- LINN
- 1900an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5959
- KEYWORDS
- Comann Càraichean na h-Alba
Comhairle Siorrachd Inbhir Nis
Rùnaire na Stàite airson Alba
astar
rathaidean
Achd nan Càraichean
a' draibheadh
cead-draibhidh
trafaig
crìoch-astair
Leth-bhreac de Shanas Poblach Riaghailtean.
Fo Achd nan Càraichean 1903, chruthaich Rùnaire na Stàite airson Alba, Iain Baron Pentland Urramach, riaghailt leis an ainm "The Motor Cars Regulation (County of Inverness) (No.2) Order, 1909". Thuirt an t-òrdugh nach robh e ceadaichte do dhuine draibheadh aig astar a bharrachd air 10msu ann an àitichean sònraichte, on àm nuair a chuireadh a' Chomhairle sanasan follaiseach an àird ag innse seo.
'S ann air Rathad Strath Fharragaig, Rathad Inbhir Nis, Dubhras is Foithir, Rathad Kindrummond, Rathad Inbhir Nis is Foithir agus Slighe Rathad Inbhir Farragaig a bhiodh a' chrìoch-astair seo